# Euroopan unionin C 274/2021

| | ISSN 1977-1053 |
| --- | --- |
| Euroopan unionin
  virallinen lehti | C 274 |
| | |
| Suomenkielinen laitos | Tiedonantoja ja ilmoituksia | 64. vuosikerta9. heinäkuu 2021 |

ISSN 1977-1053

Euroopan unionin

virallinen lehti

C 274

Suomenkielinen laitos

Tiedonantoja ja ilmoituksia

64. vuosikerta9. heinäkuu 2021

---

| Sisältö | Sivu |
| --- | --- |
| | II   Tiedonannot |
| | EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDONANNOT |
| | Euroopan komissio |
| 2021/C 274/01 | Komission tiedonanto kansalaisaloitteesta End the Cage Age (Häkkikasvatuksen aika on ohi) | 1 |
| 2021/C 274/02 | Komission tiedonanto sellaisten eläinlääkkeiden myyntiluvista, joiden viiden vuoden voimassaoloaika päättyy asetuksen (EU) 2019/6 soveltamispäivänä tai sen jälkeen | 14 |
| 2021/C 274/03 | Menettelyn aloittaminen (Asia M.10078 — Cargotec/Konecranes) (
  1
  ) | 17 |

Sisältö

Sivu

II   Tiedonannot

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDONANNOT

Euroopan komissio

2021/C 274/01

Komission tiedonanto kansalaisaloitteesta End the Cage Age (Häkkikasvatuksen aika on ohi)

1

2021/C 274/02

Komission tiedonanto sellaisten eläinlääkkeiden myyntiluvista, joiden viiden vuoden voimassaoloaika päättyy asetuksen (EU) 2019/6 soveltamispäivänä tai sen jälkeen

14

2021/C 274/03

Menettelyn aloittaminen (Asia M.10078 — Cargotec/Konecranes) (
  1
  )

1

17

---

| | IV   Tiedotteet |
| --- | --- |
| | EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET |
| | Euroopan komissio |
| 2021/C 274/04 | Euron kurssi — 8. heinäkuuta 2021 | 18 |

IV   Tiedotteet

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET

Euroopan komissio

2021/C 274/04

Euron kurssi — 8. heinäkuuta 2021

18

---

| | V   Ilmoitukset |
| --- | --- |
| | KILPAILUPOLITIIKAN TOTEUTTAMISEEN LIITTYVÄT MENETTELYT |
| | Euroopan komissio |
| 2021/C 274/05 | Ennakkoilmoitus yrityskeskittymästä (Asia: M.10345 — Equistone Partners Europe/CVG) – Yksinkertaistettuun menettelyyn mahdollisesti soveltuva asia (
  1
  ) | 19 |

V   Ilmoitukset

KILPAILUPOLITIIKAN TOTEUTTAMISEEN LIITTYVÄT MENETTELYT

Euroopan komissio

2021/C 274/05

Ennakkoilmoitus yrityskeskittymästä (Asia: M.10345 — Equistone Partners Europe/CVG) – Yksinkertaistettuun menettelyyn mahdollisesti soveltuva asia (
  1
  )

1

19

---

| | |
| --- | --- |
| | (1)   ETA:n kannalta merkityksellinen teksti. |

---

(1)   ETA:n kannalta merkityksellinen teksti.

1

| FI | |
| --- | --- |

FI

---

II Tiedonannot

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDONANNOT

Euroopan komissio

| 9.7.2021 | FI | Euroopan unionin virallinen lehti | C 274/1 |
| --- | --- | --- | --- |

9.7.2021

FI

Euroopan unionin virallinen lehti

C 274/1

---

Komission tiedonanto kansalaisaloitteesta ”End the Cage Age” (”Häkkikasvatuksen aika on ohi”)

(2021/C 274/01)

1.   JOHDANTO: KANSALAISALOITE

Euroopan unionista tehdyn sopimuksen 11 artiklan 4 kohdan mukaan vähintään miljoona kansalaista merkittävästä määrästä EU:n jäsenvaltioita voi pyytää eurooppalaisen kansalaisaloitteen välityksellä Euroopan komissiota toimivaltuuksiensa rajoissa tekemään asianmukaisen ehdotuksen asiasta, jossa näiden kansalaisten mielestä tarvitaan EU:n säädöstä perussopimusten soveltamiseksi. Eurooppalaista kansalaisaloitetta koskevat yksityiskohtaiset säännöt vahvistetaan asetuksessa (EU) 2019/788 (1) (kansalaisaloiteasetus).

”End the Cage Age” (”Häkkikasvatuksen aika on ohi”) on kuudes numeeriset kynnysarvot saavuttanut eurooppalainen kansalaisaloite (2). Siinä kehotetaan komissiota ryhtymään tuotantoeläinten kohtelun osalta toimiin seuraavasti:

”EU:ssa pidetään satoja miljoonia tuotantoeläimiä häkeissä lähes koko niiden elämän ajan, mikä aiheuttaa eläimille suurta kärsimystä. Pyydämme Euroopan komissiota lopettamaan tämän tuotantoeläinten epäinhimillisen kohtelun.

Häkeissä pitämisestä aiheutuu joka vuosi kärsimystä valtavalle määrälle tuotantoeläimiä. Eläinten pitäminen häkeissä on julmaa ja tarpeetonta, sillä on olemassa häkittömiä järjestelmiä, joissa eläinten elinolot ovat paremmat.

Komissiota pyydetään tämän vuoksi esittämään lainsäädäntöä, jossa kielletään

| — | häkkien käyttö munintakanojen, kanien, nuorikkokanojen, siitosbroilereiden, siitoskanojen, viiriäisten, ankkojen ja hanhien kasvatuksessa; |
| --- | --- |

—

häkkien käyttö munintakanojen, kanien, nuorikkokanojen, siitosbroilereiden, siitoskanojen, viiriäisten, ankkojen ja hanhien kasvatuksessa;

| — | porsitushäkkien käyttö emakkojen kasvatuksessa; |
| --- | --- |

—

porsitushäkkien käyttö emakkojen kasvatuksessa;

| — | emakkokarsinat siltä osin kuin niitä ei ole jo kielletty; |
| --- | --- |

—

emakkokarsinat siltä osin kuin niitä ei ole jo kielletty;

| — | vasikoiden yksittäiskarsinat siltä osin kuin niitä ei ole jo kielletty.” (3) |
| --- | --- |

—

vasikoiden yksittäiskarsinat siltä osin kuin niitä ei ole jo kielletty.” (3)

Kansalaisaloitteen järjestäjät kertoivat aloitteen tavoitteista yksityiskohtaisesti komission kanssa 30. lokakuuta 2020 pidetyssä kokouksessa ja Euroopan parlamentin 15. huhtikuuta 2021 järjestämässä julkisessa kuulemisessa. Euroopan parlamentti kävi tästä kansalaisaloitteesta täysistuntokeskustelun 10. kesäkuuta 2021 ja hyväksyi päätöslauselman (4), jossa esitetään parlamentin kanta.

Tässä tiedonannossa esitetään komission oikeudellinen ja poliittinen arviointi kansalaisaloitteesta ja toimet, joihin komissio aikoo ryhtyä, sekä perustelut näille toimille ja niiden suunniteltu aikataulu kansalaisaloiteasetuksen 15 artiklan 2 kohdan mukaisesti.

2.   TAUSTAA

Tämä kansalaisaloite on osoitus siitä, että maatalouden halutaan siirtyvän kohti eettisempiä ja kestävämpiä tuotantojärjestelmiä. Tavoite voidaan saavuttaa muun muassa uudistamalla eläinten hyvinvointia koskevaa lainsäädäntöä. Komissio pitää tähän vaateeseen vastaamista tärkeänä painopisteenä, minkä se on tehnyt selväksi Euroopan vihreän kehityksen ohjelmassa (5) ja Pellolta pöytään -strategiassa (6). Kansalaisaloitteen mukaan EU:ssa on tällä hetkellä yli 300 miljoonaa eläintä häkeissä.

Euroopan unionin toiminnasta tehdyssä sopimuksessa määritellään, että eläimet ovat tuntevia olentoja. EU:lla on merkittävänä elintarvikkeiden tuojana moraalinen vastuu varmistaa, että eläinten olot maatiloilla ovat EU:n periaatteiden mukaisia, myös EU:n tuomien elintarvikkeiden osalta.

Häkkien käytöstä alettiin luopua asteittain 22 vuotta sitten, kun munintakanojen kasvatusta koskeva uusi lainsäädäntö tuli voimaan. Tieteellisen analyysin perusteella tätä lähestymistapaa kannatti soveltaa myös muihin lajeihin, kuten vasikoihin ja sikoihin. Osittaisia kieltoja säädettiin vasikoiden osalta vuonna 1997 ja sikojen osalta vuonna 2001.

2.1.   Tuotantoeläinten hyvinvointia koskeva nykyinen oikeudellinen kehys

Eläinten hyvinvointia koskeva EU:n lainsäädäntö on kehittynyt ja laajentunut kattavuudeltaan sen jälkeen, kun ensimmäinen eläinten hyvinvointia koskeva EU-säädös hyväksyttiin vuonna 1974. Nykyisen tuotantoeläinten pitämistä koskevan oikeudellisen kehyksen muodostaa tuotantoeläinten suojelua koskeva yleisdirektiivi (7). Siinä vahvistetaan yleiset periaatteet ja annetaan jäsenvaltioille mahdollisuus hyväksyä tiukempia säännöksiä edellyttäen, että ne ovat sopusoinnussa EU:n sääntöjen kanssa. Tätä yleisdirektiiviä täydentävät neljä alakohtaista direktiiviä, joilla säännellään munintakanojen, broilerien, vasikoiden ja sikojen hyvinvointia.

Yleisdirektiivissä säädetään, että eläinten liikkumavapautta ei saa rajoittaa niin, että se aiheuttaa eläimelle tarpeetonta kärsimystä tai vahinkoa. Lisäksi siinä edellytetään, että eläimen ollessa jatkuvasti tai säännöllisesti kytkettynä, kahlehdittuna tai eristettynä sillä on oltava tilaa sen verran kuin sen fysiologisten ja etologisten tarpeiden kannalta on tarkoituksenmukaista. Näin ollen eläinten pitäminen häkeissä on sallittua tietyin edellytyksin.

Alakohtaisissa direktiiveissä säädetään eristettynä pitämistä koskevat erityiset säännöt:

| — | Munintakanojen osalta virikkeettömien häkkien käyttö kiellettiin EU:ssa vuonna 1999 hyväksytyllä lainsäädännöllä, johon kuului yhteensä 12 vuotta kestänyt kaksivaiheinen siirtymäaika: ensimmäistä kertaa käyttöön otettavien häkkien on täytynyt olla vuodesta 2003 alkaen virikehäkkejä, ja virikkeettömien häkkien käyttökielto munintakanojen kasvatuksessa on koskenut EU:ssa kaikkia maatiloja vuodesta 2012 alkaen. Nykyisin munintakanoja voidaan pitää virikehäkeissä, joissa niillä on esimerkiksi mahdollisuus istua orrella ja kaapia maata (8). |
| --- | --- |

—

Munintakanojen osalta virikkeettömien häkkien käyttö kiellettiin EU:ssa vuonna 1999 hyväksytyllä lainsäädännöllä, johon kuului yhteensä 12 vuotta kestänyt kaksivaiheinen siirtymäaika: ensimmäistä kertaa käyttöön otettavien häkkien on täytynyt olla vuodesta 2003 alkaen virikehäkkejä, ja virikkeettömien häkkien käyttökielto munintakanojen kasvatuksessa on koskenut EU:ssa kaikkia maatiloja vuodesta 2012 alkaen. Nykyisin munintakanoja voidaan pitää virikehäkeissä, joissa niillä on esimerkiksi mahdollisuus istua orrella ja kaapia maata (8).

| — | Vuodesta 2013 alkaen on ollut pakollista pitää naaraspuolisia sikoja (emakoita) ryhmissä aikana, joka alkaa neljä viikkoa astutuksen (karjun kanssa parittelun tai keinosiemennyksen) jälkeen ja päättyy viikkoa ennen odotettua porsimispäivää. Muuna aikana (eli aikana, joka alkaa viikkoa ennen odotettua porsimispäivää ja päättyy neljä viikkoa astutuksen jälkeen) suurta osaa EU:ssa kasvatettavista nuorista emakoista ja emakoista pidetään EU:n lainsäädännön mukaisesti porsitushäkeissä ja emakkokarsinoissa (9). |
| --- | --- |

—

Vuodesta 2013 alkaen on ollut pakollista pitää naaraspuolisia sikoja (emakoita) ryhmissä aikana, joka alkaa neljä viikkoa astutuksen (karjun kanssa parittelun tai keinosiemennyksen) jälkeen ja päättyy viikkoa ennen odotettua porsimispäivää. Muuna aikana (eli aikana, joka alkaa viikkoa ennen odotettua porsimispäivää ja päättyy neljä viikkoa astutuksen jälkeen) suurta osaa EU:ssa kasvatettavista nuorista emakoista ja emakoista pidetään EU:n lainsäädännön mukaisesti porsitushäkeissä ja emakkokarsinoissa (9).

| — | Vuodesta 2007 alkaen on ollut kiellettyä pitää kahdeksan viikon ikäisiä tai vanhempia vasikoita eristettyinä yksittäiskarsinoissa. Alle kahdeksanviikkoisten vasikoiden pitäminen yksittäiskarsinoissa on kuitenkin mahdollista sovellettavassa EU:n lainsäädännössä (10) säädetyin edellytyksin. |
| --- | --- |

—

Vuodesta 2007 alkaen on ollut kiellettyä pitää kahdeksan viikon ikäisiä tai vanhempia vasikoita eristettyinä yksittäiskarsinoissa. Alle kahdeksanviikkoisten vasikoiden pitäminen yksittäiskarsinoissa on kuitenkin mahdollista sovellettavassa EU:n lainsäädännössä (10) säädetyin edellytyksin.

EU:ssa ei ole säädetty erityistä eläinten hyvinvointia koskevaa lainsäädäntöä muiden tässä eurooppalaisessa kansalaisaloitteessa mainittujen eläinten osalta.

Pyyntö luopua asteittain häkkien käytöstä on yhdenmukainen nykyisen kehityksen kanssa, sillä useat jäsenvaltiot ovat jo kieltäneet häkkien käytön joko kokonaan tai osittain:

Munintakanojen virikehäkit:

| — | kielletty Itävallassa ja Luxemburgissa; |
| --- | --- |

—

kielletty Itävallassa ja Luxemburgissa;

| — | kielletty Ranskassa uusilla tai kunnostetuilla maatiloilla; |
| --- | --- |

—

kielletty Ranskassa uusilla tai kunnostetuilla maatiloilla;

| — | kielletty Saksassa vuodesta 2025 alkaen, Tšekissä vuodesta 2027 alkaen, Valloniassa (Belgiassa) vuodesta 2028 alkaen ja Slovakiassa vuodesta 2030 alkaen. |
| --- | --- |

—

kielletty Saksassa vuodesta 2025 alkaen, Tšekissä vuodesta 2027 alkaen, Valloniassa (Belgiassa) vuodesta 2028 alkaen ja Slovakiassa vuodesta 2030 alkaen.

Emakkokarsinat ja porsitushäkit:

| — | kielletty Ruotsissa; |
| --- | --- |

—

kielletty Ruotsissa;

| — | porsitushäkit sallittu porsimisaikana enintään viiden päivän ajan Saksassa vuoteen 2036 asti; |
| --- | --- |

—

porsitushäkit sallittu porsimisaikana enintään viiden päivän ajan Saksassa vuoteen 2036 asti;

| — | emakkokarsinat kielletty Saksassa vuodesta 2029 alkaen; |
| --- | --- |

—

emakkokarsinat kielletty Saksassa vuodesta 2029 alkaen;

| — | emakkokarsinat kielletty vieroituksesta alkaen Tanskassa siten, että kielto tulee kokonaan voimaan vuonna 2035; |
| --- | --- |

—

emakkokarsinat kielletty vieroituksesta alkaen Tanskassa siten, että kielto tulee kokonaan voimaan vuonna 2035;

| — | emakkokarsinat kielletty neljä päivää hedelmöityksen jälkeen Alankomaissa ja 10 päivää hedelmöityksen jälkeen Itävallassa. |
| --- | --- |

—

emakkokarsinat kielletty neljä päivää hedelmöityksen jälkeen Alankomaissa ja 10 päivää hedelmöityksen jälkeen Itävallassa.

Kanihäkit:

| — | kielletty kaninlihan tuotannossa Itävallassa, Saksassa ja Alankomaissa; |
| --- | --- |

—

kielletty kaninlihan tuotannossa Itävallassa, Saksassa ja Alankomaissa;

| — | virikkeettömät häkit kielletty kaninlihan tuotannossa vuodesta 2016 alkaen ja virikkeelliset häkit kielletty kaninlihan tuotannossa ja siitosnaaraiden kasvatuksessa vuodesta 2025 alkaen Flanderissa (Belgiassa); |
| --- | --- |

—

virikkeettömät häkit kielletty kaninlihan tuotannossa vuodesta 2016 alkaen ja virikkeelliset häkit kielletty kaninlihan tuotannossa ja siitosnaaraiden kasvatuksessa vuodesta 2025 alkaen Flanderissa (Belgiassa);

| — | Saksassa, Alankomaissa ja Ruotsissa sovellettavat erityiset kaneja koskevat vaatimukset, kuten se, että kaneja on oltava yhdessä häkissä vähintään kaksi (lihakanit) ja että saatavilla on oltava sopivaa jyrsittävää, karkearehua ja koroke. |
| --- | --- |

—

Saksassa, Alankomaissa ja Ruotsissa sovellettavat erityiset kaneja koskevat vaatimukset, kuten se, että kaneja on oltava yhdessä häkissä vähintään kaksi (lihakanit) ja että saatavilla on oltava sopivaa jyrsittävää, karkearehua ja koroke.

2.2.   EU:n tämänhetkinen toimintapoliittinen tausta

Komissio hyväksyi 11. joulukuuta 2019 tiedonannon Euroopan vihreän kehityksen ohjelmasta (11), joka on kattava strategia EU:n muuttamisesta nykyaikaiseksi, resurssitehokkaaksi ja kilpailukykyiseksi taloudeksi, joka ottaa huomioon kestävyyden kaikki osa-alueet, myös eläinten hyvinvoinnin.

Komissio hyväksyi 20. toukokuuta 2020 (osana vihreän kehityksen ohjelmaa) Pellolta pöytään -strategian (12), johon kuuluu suunnitelma oikeudenmukaista, terveyttä edistävää ja ympäristöä säästävää elintarvikejärjestelmää varten. Komissio pyrkii varmistamaan strategian avulla paitsi sen, että EU:ssa saatavilla olevat elintarvikkeet ovat turvallisia, ravitsevia ja laadukkaita, myös sen, että tästä tulee maailmanlaajuinen kestävyysnormi. Eläinten hyvinvoinnilla on merkittävä rooli kestävän kehityksen agendassa, ja strategiaan sisältyy sitoumus, jonka mukaan komissio esittää lainsäädäntöehdotuksia eläinten hyvinvointia koskevan EU:n lainsäädännön tarkistamisesta vuoden 2023 loppuun mennessä sen jälkeen, kun on tehty arviointi nykyisestä lainsäädännöstä (toimivuustarkastus) ja vaikutustenarviointi. Tavoitteena on myös parantaa eläinten hyvinvointia, laajentaa lainsäädännön soveltamisalaa ja sovittaa se yhteen viimeisimmän tutkimustiedon kanssa sekä helpottaa sen täytäntöönpanoa.

Komissio ilmoitti strategiassa aikovansa myös

| — | tarkastella vaihtoehtoja eläinten hyvinvointia koskevia merkintöjä varten, jotta lisäarvo, jonka tuotteet saavat eläinten hyvinvointia edistävien käytäntöjen ansiosta, voitaisiin hyödyntää paremmin elintarvikeketjun kaikissa vaiheissa, ja |
| --- | --- |

—

tarkastella vaihtoehtoja eläinten hyvinvointia koskevia merkintöjä varten, jotta lisäarvo, jonka tuotteet saavat eläinten hyvinvointia edistävien käytäntöjen ansiosta, voitaisiin hyödyntää paremmin elintarvikeketjun kaikissa vaiheissa, ja

| — | ehdottaa kehystä kestävällä tavalla tuotettujen elintarvikkeiden merkintäjärjestelmää varten. |
| --- | --- |

—

ehdottaa kehystä kestävällä tavalla tuotettujen elintarvikkeiden merkintäjärjestelmää varten.

Pellolta pöytään -strategiassa tunnustetaan yhteisen maatalouspolitiikan (YMP) rooli kestäviin elintarvikejärjestelmiin siirtymisen tukijana. YMP:n osalta parhaillaan käynnissä olevan lainsäädäntömenettelyn yhteydessä ja siinä määrätyin edellytyksin on tarkoitus perustaa vuodesta 2023 alkaen uusi järjestelmä, jonka mukaan jäsenvaltiot voivat hyödyntää ilmasto- ja ympäristöjärjestelmiä (13) tukena siirtymässä kohti parempaa eläinten hyvinvointia (14). Ilmasto- ja ympäristöjärjestelmät tukevat maataloustuottajia tarjoamalla hoitositoumuksia, joilla korvataan heille aiheutuneet ylimääräiset kustannukset tai tulojen menetykset, jotka liittyvät pakollisia vaatimuksia pidemmälle ulottuviin tiukennettuihin vaatimuksiin. Ilmasto- ja ympäristöjärjestelmät rahoitetaan kokonaan unionin yleisestä talousarviosta.

Vuosien 2014–2022 YMP:n tarjoamat mahdollisuudet eläinten hyvinvoinnin tukemiseksi ovat saatavilla myös vuoden 2022 jälkeen Euroopan maaseudun kehittämisen maatalousrahaston puitteissa. Euroopan maaseudun kehittämisen maatalousrahaston rahoittamat hankkeet (”tukitoimet”) edellyttävät yhteisrahoitusta jäsenvaltioilta. Euroopan maaseudun kehittämisen maatalousrahaston tukea on saatavilla hoitositoumuksina, joilla korvataan maataloustuottajille aiheutuneet ylimääräiset kustannukset tai tulojen menetykset, jotka liittyvät pakollisia vaatimuksia pidemmälle ulottuviin tiukennettuihin vaatimuksiin ja eläinten hyvinvoinnin kannalta suotuisampaan eläinten kasvatukseen. Se, missä määrin Euroopan maaseudun kehittämisen maatalousrahaston ja ilmasto- ja ympäristöjärjestelmien tuki kohdistetaan eläinten hyvinvointiin, riippuu jäsenvaltioiden tarpeista ja priorisoinnista.

Euroopan maaseudun kehittämisen maatalousrahaston ja ilmasto- ja ympäristöjärjestelmien tukitoimien avulla voidaan tukea myös seuraavia asioita:

| — | koulutus ja neuvonta, |
| --- | --- |

—

koulutus ja neuvonta,

| — | luonnonmukaisiin viljelymenetelmiin siirtyminen ja niiden jatkaminen, |
| --- | --- |

—

luonnonmukaisiin viljelymenetelmiin siirtyminen ja niiden jatkaminen,

| — | laatujärjestelmät ja |
| --- | --- |

—

laatujärjestelmät ja

| — | elintarvikeketjun toimijoiden välinen yhteistyö ja innovointi maatalouden tuottavuutta ja kestävyyttä koskevan eurooppalaisen innovaatiokumppanuuden (15) puitteissa. |
| --- | --- |

—

elintarvikeketjun toimijoiden välinen yhteistyö ja innovointi maatalouden tuottavuutta ja kestävyyttä koskevan eurooppalaisen innovaatiokumppanuuden (15) puitteissa.

Eläinten hyvinvointi on tarkoitus asettaa yhdeksi YMP:n erityistavoitteista kaudelle 2023–2027 (16). Kukin jäsenvaltio arvioi tilanteensa SWOT-analyysin (vahvuudet, heikkoudet, mahdollisuudet ja uhat) ja erityisten tarpeidensa perusteella. Tämä koskee erityisesti eläinten hyvinvoinnin parantamista ja mikrobilääkkeiden käytön vähentämistä. Kukin jäsenvaltio määrittelee tämän perusteella tukitoimet, jotka sisällytetään YMP:n kansalliseen strategiasuunnitelmaan (kansalliset strategiasuunnitelmat tulevat voimaan komission hyväksynnän jälkeen vuoden 2023 alusta alkaen), jossa esitetään myös strategia erilaisten YMP:n välineiden yhdistämisestä. Suunnitelmien täytäntöönpanon edistymistä mitataan ja seurataan siihen tarkoitettujen indikaattoreiden avulla.

Nykyisin voimassa olevien eläinten hyvinvointia koskevien pakollisten lakisääteisten vaatimusten noudattaminen (17) on myös jatkossa yksi edellytyksistä sille, että maataloustuottajat voivat saada täysimääräisenä YMP:n suoraa tukea ja tiettyjä (vuotuisia) Euroopan maaseudun kehittämisen maatalousrahaston tukia, mukaan lukien eläinten hyvinvoinnin edistämistuet.

Komissio hyväksyi YMP:n kansallisia strategiasuunnitelmia koskevat suositukset joulukuussa 2020. Nämä suositukset on osoitettu erityisesti kullekin jäsenvaltiolle, ja ne sisältävät useita tuotantoeläinten hyvinvointia parantavia toimenpiteitä (18).

Komissio käynnisti äskettäin tutkimuksen eläinten hyvinvoinnin parantamista ja mikrobilääkkeiden käytön vähentämistä edistävistä YMP:n toimenpiteistä ja välineistä (19), jotta se voisi auttaa jäsenvaltioita muotoilemaan tukitoimet suositusten mukaisesti. Tutkimus on tarkoitus saada valmiiksi lokakuussa 2021.

2.3.   Tieteellinen tausta ja käynnissä olevat hankkeet

Eläinten parempi hyvinvointi ei ole ainoastaan eettinen kysymys, vaan se myös parantaa eläinten terveyttä ja vähentää lääkkeiden tarvetta, minkä ansiosta se hidastaa mahdollista mikrobilääkkeille resistenttien mikro-organismien syntymistä ja parantaa elintarvikkeiden laatua. Lisäksi esimerkiksi munintakanojen stressin väheneminen vähentää salmonellan esiintymistä parvissa. Ihmisten ja eläinten hyvinvointi liittyvät läheisesti toisiinsa.

Komission tärkein tieteellinen neuvonantaja tällä alalla on Euroopan elintarviketurvallisuusviranomainen (EFSA), joka on antanut viimeisten 20 vuoden aikana lausuntoja (muun muassa) munintakanojen ja sikojen hyvinvoinnista. EFSA tekee parhaillaan uusia tieteellisiä arviointeja kansalaisaloitteen kattamien eläinlajien ja -ryhmien häkeistä. Nämä arvioinnit ovat saatavilla vuosina 2022 ja 2023. EFSAn äskettäin antaman lausunnon voidaan katsoa heijastavan tämänhetkistä tietämystä tästä asiasta kanien osalta (20).

Äskettäin julkaistuissa tieteellisissä tutkimuksissa on osoitettu, että on olemassa tehokkaita vaihtoehtoisia tuotantojärjestelmiä, joissa ei käytetä häkkejä. Lisäksi Euroopan parlamentin vetoomusvaliokunnalle (21) äskettäin tehdyssä tutkimuksessa todetaan, että munintakanoja varten tarkoitetut häkittömät järjestelmät vastaavat taloudellisilta, ympäristöön liittyviltä ja sosiaalisilta näkökohdiltaan virikehäkkijärjestelmiä. Toisessa tutkimuksessa (22) esitetään yleiskatsaus munintakanojen, emakkojen, kanien, ankkojen, hanhien, vasikkojen ja viiriäisten häkkikasvatuksesta tehdystä tieteellisestä tutkimuksesta. Siinä kuvaillaan eristettyinä häkeissä tapahtuvan kasvatuksen ja vaihtoehtoisissa tuotantojärjestelmissä käytettävien kasvatustapojen vaikutuksia hyvinvointiin. Muissa raporteissa kuvaillaan, millaisia ympäristöön ja hyvinvointiin liittyviä haasteita, mahdollisuuksia ja mahdollisia seurauksia voisi olla sillä, että eläinten hyvinvointia parannettaisiin ja häkkien käytöstä luovuttaisiin tiettyjen tuotantoeläinten kasvatuksessa EU:ssa (23).

Useissa käynnissä olevissa tutkimus- ja innovaatiohankkeissa, jotka ovat myös EU:n rahoittamia, tarkastellaan eläinten hyvinvointia ja erityisesti vähäisin tuotantopanoksin toimivaa (24) ja luonnonmukaista viljelyä, täsmäviljelyä (25) ja hyvinvoinnin kannalta suotuisampia käytäntöjä tehotuotannossa. Vaikka yhdessäkään hankkeessa ei ole vielä tähän mennessä tarkasteltu nimenomaan häkkien käytöstä luopumista, tietyissä Horisontti 2020 -ohjelmasta rahoitetuissa CORE (26) Organic Cofundin (27) hankkeissa tutkitaan eläinten kasvatusta olosuhteissa, joissa eläimet voivat tyydyttää luontaiset tarpeensa, ja siihen liittyviä kysymyksiä. Niitä ovat muun muassa seuraavat:

| — | POWER-hanke, jossa tutkitaan sikojen kasvatustiloihin ja hoitomenetelmiin tehtäviä yhdistettyjä parannuksia, mukaan lukien porsituskarsinoiden suunnittelun vaikutukset, emakkojen genetiikka ja hoitostrategiat, jotka koskevat vastasyntyneiden porsaiden kuolleisuutta ja porsaiden terveyttä ennen vieroitusta ja sen jälkeen; ja |
| --- | --- |

—

POWER-hanke, jossa tutkitaan sikojen kasvatustiloihin ja hoitomenetelmiin tehtäviä yhdistettyjä parannuksia, mukaan lukien porsituskarsinoiden suunnittelun vaikutukset, emakkojen genetiikka ja hoitostrategiat, jotka koskevat vastasyntyneiden porsaiden kuolleisuutta ja porsaiden terveyttä ennen vieroitusta ja sen jälkeen; ja

| — | COST-toimiin kuuluva GroupHouseNet-hanke (28), jonka tarkoituksena on tarjota EU:n karjateollisuudelle sikojen ja siipikarjan jalostukseen ja hoitoon liittyviä innovaatioita, jotka ovat tarpeen, jotta EU:n karjateollisuudessa voidaan siirtyä onnistuneesti suuriin ryhmiin perustuviin kasvatusjärjestelmiin tarvitsematta tehdä kivuliaita hännän tai nokan typistyksiä. |
| --- | --- |

—

COST-toimiin kuuluva GroupHouseNet-hanke (28), jonka tarkoituksena on tarjota EU:n karjateollisuudelle sikojen ja siipikarjan jalostukseen ja hoitoon liittyviä innovaatioita, jotka ovat tarpeen, jotta EU:n karjateollisuudessa voidaan siirtyä onnistuneesti suuriin ryhmiin perustuviin kasvatusjärjestelmiin tarvitsematta tehdä kivuliaita hännän tai nokan typistyksiä.

EU:n uusi tutkimuksen ja innovoinnin puiteohjelma Horisontti Eurooppa tarjoaa lisätukea vuosina 2021–2027 erityisesti maa- ja metsätaloutta sekä maaseutualueita koskevalla toiminta-alalla (29).

2.4.   Sosiaalinen ja taloudellinen tausta

Yhä useampi kuluttaja vaatii eläinten hyvinvoinnin kannalta suotuisampia tuotantomenetelmiä ja tietoja, joiden avulla he voivat tunnistaa eläinystävällisissä oloissa tuotetut tuotteet (30).

Tuotantoeläimiä kasvatetaan häkeissä erilaisista, pääasiassa taloudellisista syistä. Tällaiset järjestelmät (erityisesti tehotuotantoyksiköissä) ovat taloudellisesti tehokkaita ja tarjoavat käytännöllisemmät työolosuhteet. Sisäkasvatus voi olla jossain määrin välttämätöntä bioturvallisuussyistä, jotta vältytään tietyiltä eläintaudeilta.

Häkkien käytöstä luopuminen edellyttää nykyisiin tuotantojärjestelmiin tehtäviä muutoksia ja usein kalliita investointeja. Maataloustuottajat voivat joutua tekemään muutoksia tuotantotiloihinsa, ostamaan uusia laitteita ja mukauttamaan tuotanto- ja hoitokäytäntöjään. Siirtyminen tiukemmat eläinten hyvinvointia koskevat vaatimukset täyttäviin tuotantojärjestelmiin parantaa kuitenkin usein tuottajien mainetta yhteiskunnassa ja lisää luottamusta heidän tekemäänsä työtä kohtaan (31). EU:n tiukat eläinten hyvinvointia koskevat vaatimukset parantavat EU:n maataloustuotteiden mainetta ja selittävät osaltaan niiden suuren kysynnän, mikä puolestaan takaa tuottajille paremmat tulot. Nykyisiin tuotantojärjestelmiin tehtävät muutokset auttaisivat myös suojelemaan resursseja, joista nykyiset elintarvikejärjestelmät ovat riippuvaisia, mikä puolestaan torjuisi luonnon monimuotoisuuden vähenemistä.

2.5.   Kansalaisaloitteen kannalta merkitykselliset käynnissä olevat aloitteet ja toimet

Komissio on jo ryhtymässä tai ryhtynyt Pellolta pöytään -strategiassa ilmoitetun mukaisesti seuraaviin toimiin eläinten hyvinvointia koskevan lainsäädännön, mukaan lukien tuotantoeläinten suojelusta annettu direktiivi 98/58/EY (32), tarkistamista varten:

| — | Komissio antoi kesäkuussa 2020 EFSAlle tehtäväksi toimittaa ajantasaisia tieteellisiä lausuntoja nykyisten tuotantojärjestelmien eduista ja haitoista sekä siitä, miten näitä järjestelmiä voitaisiin parantaa eläinten hyvinvointia koskevan alakohtaisen lainsäädännön nykyisin kattamien lajien eli munintakanojen (annettu tehtävä kattaa myös nuoret kanat ja siitoskanat), lihantuotantoa varten kasvatettavien kanojen (myös siitosbroilereiden), vasikoiden ja sikojen osalta. Komissio pyysi kesäkuussa 2021 lisäksi lausuntoja viiriäisten, ankkojen ja hanhien häkeissä tapahtuvaan ja häkittömään kasvatukseen liittyvistä eläinten hyvinvointia koskevista näkökohdista (33). EFSAn on määrä antaa nämä lausunnot vuosina 2022 ja 2023. |
| --- | --- |

—

Komissio antoi kesäkuussa 2020 EFSAlle tehtäväksi toimittaa ajantasaisia tieteellisiä lausuntoja nykyisten tuotantojärjestelmien eduista ja haitoista sekä siitä, miten näitä järjestelmiä voitaisiin parantaa eläinten hyvinvointia koskevan alakohtaisen lainsäädännön nykyisin kattamien lajien eli munintakanojen (annettu tehtävä kattaa myös nuoret kanat ja siitoskanat), lihantuotantoa varten kasvatettavien kanojen (myös siitosbroilereiden), vasikoiden ja sikojen osalta. Komissio pyysi kesäkuussa 2021 lisäksi lausuntoja viiriäisten, ankkojen ja hanhien häkeissä tapahtuvaan ja häkittömään kasvatukseen liittyvistä eläinten hyvinvointia koskevista näkökohdista (33). EFSAn on määrä antaa nämä lausunnot vuosina 2022 ja 2023.

| — | Komissio julkaisi 7. huhtikuuta 2021 EU:n eläinten hyvinvointia koskeneesta vuosien 2012–2015 strategiasta tehdyn arvioinnin (34) tulokset. |
| --- | --- |

—

Komissio julkaisi 7. huhtikuuta 2021 EU:n eläinten hyvinvointia koskeneesta vuosien 2012–2015 strategiasta tehdyn arvioinnin (34) tulokset.

| — | Komissio arvioi parhaillaan eläinten hyvinvointia koskevaa EU:n säännöstöä (toimivuustarkastus) (35) ja pyrkii määrittämään






  — | mahdolliset nykyisten sääntöjen suunnitteluun, soveltamisalaan ja täytäntöönpanoon liittyvät puutteet; |
| --- | --- | --- |

—

Komissio arvioi parhaillaan eläinten hyvinvointia koskevaa EU:n säännöstöä (toimivuustarkastus) (35) ja pyrkii määrittämään

—

mahdolliset nykyisten sääntöjen suunnitteluun, soveltamisalaan ja täytäntöönpanoon liittyvät puutteet;

| — | yksinkertaistamista sekä sääntelyyn liittyvien kustannusten ja rasitteiden vähentämistä koskevat mahdollisuudet; ja |
| --- | --- |

—

yksinkertaistamista sekä sääntelyyn liittyvien kustannusten ja rasitteiden vähentämistä koskevat mahdollisuudet; ja

| — | mahdolliset puutteet ja parannuskohteet. |
| --- | --- |

—

mahdolliset puutteet ja parannuskohteet.

Komissio odottaa saavansa toimivuustarkastuksen valmiiksi vuoteen 2022 mennessä.

| — | Komissio selvittää vaihtoehtoja EU:n laajuiseksi eläinten hyvinvointia koskevaksi tuotemerkinnäksi, jonka avulla parannettaisiin arvon siirtymistä elintarvikeketjussa. Se on perustanut tätä varten EU:n eläinten hyvinvointia käsittelevän foorumin alaryhmän, joka vastaa tästä asiasta, ja käynnistänyt tutkimuksen eläinten hyvinvointia koskevista tuotemerkinnöistä (36). |
| --- | --- |

—

Komissio selvittää vaihtoehtoja EU:n laajuiseksi eläinten hyvinvointia koskevaksi tuotemerkinnäksi, jonka avulla parannettaisiin arvon siirtymistä elintarvikeketjussa. Se on perustanut tätä varten EU:n eläinten hyvinvointia käsittelevän foorumin alaryhmän, joka vastaa tästä asiasta, ja käynnistänyt tutkimuksen eläinten hyvinvointia koskevista tuotemerkinnöistä (36).

Lisäksi seuraavat käynnissä olevat ja suunnitellut toimet ovat merkityksellisiä tämän kansalaisaloitteen kannalta:

| — | Tutkimukset tietojen keräämiseksi asteittaisen häkkien käytöstä luopumisen ympäristöön liittyvistä ja sosioekonomisista seurauksista ja selkeämmän käsityksen saamiseksi EU:n nykyisestä tilanteesta (37). |
| --- | --- |

—

Tutkimukset tietojen keräämiseksi asteittaisen häkkien käytöstä luopumisen ympäristöön liittyvistä ja sosioekonomisista seurauksista ja selkeämmän käsityksen saamiseksi EU:n nykyisestä tilanteesta (37).

| — | Vastuullisia liiketoiminta- ja markkinointikäytäntöjä koskevat menettelysäännöt ovat parhaillaan valmisteltavina. Tavoitteena on kannustaa elintarvikeketjun toimijoita tekemään kestävyyttä koskevia sitoumuksia, jotka kattavat myös eläinten hyvinvoinnin. Niihin voi kuulua myös häkittömiin järjestelmiin siirtymistä koskevia sitoumuksia. |
| --- | --- |

—

Vastuullisia liiketoiminta- ja markkinointikäytäntöjä koskevat menettelysäännöt ovat parhaillaan valmisteltavina. Tavoitteena on kannustaa elintarvikeketjun toimijoita tekemään kestävyyttä koskevia sitoumuksia, jotka kattavat myös eläinten hyvinvoinnin. Niihin voi kuulua myös häkittömiin järjestelmiin siirtymistä koskevia sitoumuksia.

| — | Komissio valmistelee lainsäädäntöehdotuksen kestävän elintarvikejärjestelmän kehyksestä ennen vuoden 2023 loppua. Eläinten hyvinvointia käsitellään keskusteluissa, joita käydään elintarvikejärjestelmän kestävyyden määritelmästä sekä elintarvikkeiden ja toimintojen kestävyyden arvioinnin perusteista. |
| --- | --- |

—

Komissio valmistelee lainsäädäntöehdotuksen kestävän elintarvikejärjestelmän kehyksestä ennen vuoden 2023 loppua. Eläinten hyvinvointia käsitellään keskusteluissa, joita käydään elintarvikejärjestelmän kestävyyden määritelmästä sekä elintarvikkeiden ja toimintojen kestävyyden arvioinnin perusteista.

| — | Komissio ehdottaa vuoteen 2024 mennessä kestävien elintarvikkeiden merkintöjä koskevaa kehystä, jonka olisi katettava elintarvikkeiden ravitsemukselliset, ilmastolliset, ympäristöön liittyvät ja sosiaaliset näkökohdat, mukaan lukien eläinten hyvinvointi. |
| --- | --- |

—

Komissio ehdottaa vuoteen 2024 mennessä kestävien elintarvikkeiden merkintöjä koskevaa kehystä, jonka olisi katettava elintarvikkeiden ravitsemukselliset, ilmastolliset, ympäristöön liittyvät ja sosiaaliset näkökohdat, mukaan lukien eläinten hyvinvointi.

| — | Useissa EU:n ulkopuolisten maiden kanssa tehdyissä kahdenvälisissä kauppasopimuksissa on jo nykyisin eläinten hyvinvointia koskevia säännöksiä, mutta EU aikoo ehdottaa, että kumppanimaiden kanssa vapaakauppasopimuksista parhaillaan käytäviin neuvotteluihin ja tuleviin kauppasopimuksiin lisätään kestäviä elintarviketuotantojärjestelmiä käsittelevä luku. Se kattaa myös eläinten hyvinvointiin liittyvän yhteistyön. |
| --- | --- |

—

Useissa EU:n ulkopuolisten maiden kanssa tehdyissä kahdenvälisissä kauppasopimuksissa on jo nykyisin eläinten hyvinvointia koskevia säännöksiä, mutta EU aikoo ehdottaa, että kumppanimaiden kanssa vapaakauppasopimuksista parhaillaan käytäviin neuvotteluihin ja tuleviin kauppasopimuksiin lisätään kestäviä elintarviketuotantojärjestelmiä käsittelevä luku. Se kattaa myös eläinten hyvinvointiin liittyvän yhteistyön.

| — | EU edistää myös eläinten hyvinvointia koskevia vaatimuksiaan osallistumalla Maailman eläintautijärjestön (OIE) eläinten hyvinvointia koskevien kansainvälisten vaatimusten (38) kehittämiseen, hyväksymiseen ja täytäntöönpanoon ja tekemällä yhteistyötä Yhdistyneiden Kansakuntien elintarvike- ja maatalousjärjestön (FAO) kanssa. |
| --- | --- |

—

EU edistää myös eläinten hyvinvointia koskevia vaatimuksiaan osallistumalla Maailman eläintautijärjestön (OIE) eläinten hyvinvointia koskevien kansainvälisten vaatimusten (38) kehittämiseen, hyväksymiseen ja täytäntöönpanoon ja tekemällä yhteistyötä Yhdistyneiden Kansakuntien elintarvike- ja maatalousjärjestön (FAO) kanssa.

3.   KANSALAISALOITTEEN EHDOTUSTEN ARVIOINTI

3.1.   Vastaus kansalaisaloitteeseen: toimet

Kansalaisaloitteessa pyydetään komissiota ehdottamaan lainsäädäntöä, jossa kielletään

| — | häkkien käyttö munintakanojen, kanien, nuorikkokanojen, siitosbroilereiden, siitoskanojen, viiriäisten, ankkojen ja hanhien kasvatuksessa; |
| --- | --- |

—

häkkien käyttö munintakanojen, kanien, nuorikkokanojen, siitosbroilereiden, siitoskanojen, viiriäisten, ankkojen ja hanhien kasvatuksessa;

| — | porsitushäkkien käyttö emakkojen kasvatuksessa; |
| --- | --- |

—

porsitushäkkien käyttö emakkojen kasvatuksessa;

| — | emakkokarsinat siltä osin kuin niitä ei ole jo kielletty; ja |
| --- | --- |

—

emakkokarsinat siltä osin kuin niitä ei ole jo kielletty; ja

| — | vasikoiden yksittäiskarsinat siltä osin kuin niitä ei ole jo kielletty. |
| --- | --- |

—

vasikoiden yksittäiskarsinat siltä osin kuin niitä ei ole jo kielletty.

Komissio aikoo tämän kansalaisaloitteen sekä eettisempiin ja kestävämpiin tuotantojärjestelmiin siirtymistä koskevien odotusten johdosta ehdottaa asteittaista luopumista tällaisista häkkijärjestelmistä ja lopulta niiden kieltämistä kokonaan kaikkien näiden eläinlajien ja -ryhmien osalta EFSAn lausuntojen ja vaikutustenarvioinnin perusteella päätettävien edellytysten (mukaan lukien siirtymäkauden pituus) mukaisesti. Tämä sisällytetään yhdeksi keskeisistä tavoitteista, jotka liittyvät eläinten hyvinvointia koskevan lainsäädännön tarkistamiseen, jota komissio on sitoutunut ehdottamaan vuoden 2023 viimeiseen neljännekseen mennessä.

Komissio ottaa tässä tarkistamisessa huomioon seuraavat näkökohdat:

A.   Eläinten hyvinvointia koskevan lajikohtaisen lainsäädännön tällä hetkellä kattamat eläimet

Nykyinen lajikohtainen eläinten hyvinvointia koskeva lainsäädäntö munintakanoista, emakoista ja vasikoista tarkistetaan Pellolta pöytään -strategian puitteissa. Komission on määrä esitellä tätä koskeva ehdotuksensa vuoden 2023 viimeiseen neljännekseen mennessä. Tässä lainsäädännössä kielletään tällä hetkellä tietynlaiset häkit mutta ei kaikkia häkkejä.

B.   Eläinten hyvinvointia koskevaan lajikohtaiseen lainsäädäntöön tällä hetkellä kuulumattomat eläimet

EU:ssa ei ole tällä hetkellä erityistä eläinten hyvinvointia koskevaa lainsäädäntöä useiden tässä eurooppalaisessa kansalaisaloitteessa mainittujen eläinlajien tai -ryhmien osalta (kanit, nuoret kanat, siitosbroilerit, siitoskanat, viiriäiset, ankat ja hanhet).

Komissio antoi tämän kansalaisaloitteen johdosta kesäkuussa 2020 ja kesäkuussa 2021 EFSAlle tehtäväksi hankkia lisää tutkimustietoa munintakanojen, sikojen, vasikoiden, nuorten kanojen, siitosbroilereiden, siitoskanojen, viiriäisten, ankkojen ja hanhien häkkikasvatusjärjestelmien vaikutuksista eläinten hyvinvointiin vuonna 2022 ja vuoden 2023 alussa, jotta uutta lainsäädäntöä voitaisiin antaa vuoden 2023 viimeiseen neljännekseen mennessä.

Häkkijärjestelmien kieltämisen edellytykset päätetään vaikutustenarvioinnin perusteella. Niissä otetaan huomioon

| — | hyödyt eläinten hyvinvoinnin kannalta; |
| --- | --- |

—

hyödyt eläinten hyvinvoinnin kannalta;

| — | EU:n maatalousalan ja myös pienten maatilojen sosiaaliset ja taloudelliset tarpeet; |
| --- | --- |

—

EU:n maatalousalan ja myös pienten maatilojen sosiaaliset ja taloudelliset tarpeet;

| — | kansainvälistä kauppaa koskevat näkökohdat; ja |
| --- | --- |

—

kansainvälistä kauppaa koskevat näkökohdat; ja

| — | ympäristönäkökohdat. |
| --- | --- |

—

ympäristönäkökohdat.

3.2.   Vastaus kansalaisaloitteeseen: suunniteltu aikataulu

Edellä 3.1 luvussa esitetty komission tähän kansalaisaloitteeseen antama vastaus sisällytetään yhdeksi keskeisistä tavoitteista, jotka liittyvät eläinten hyvinvointia koskevan lainsäädännön tarkistamiseen, jota komissio on sitoutunut ehdottamaan vuoden 2023 viimeiseen neljännekseen mennessä.

Komissio valmistelee tätä lainsäädäntöehdotusta varten vaikutustenarvioinnin edellä kuvaillulla tavalla. Tästä arvioinnista on apua muun muassa liitännäistoimista päätettäessä. Siihen sisältyy julkinen kuuleminen, joka järjestetään vuoden 2022 alussa. Vaikutustenarviointi on tarkoitus saada valmiiksi vuoden 2022 loppuun mennessä.

Vaikka kansalaisaloitteeseen ei sisälly tarkempaa pyyntöä aikataulusta, sen järjestäjät ilmaisivat komission kanssa pidetyssä kokouksessa ja Euroopan parlamentin kanssa järjestetyssä kuulemisessa toiveensa siitä, että häkkien käyttöä koskeva kielto tulisi voimaan vuonna 2027.

Kiellon voimaantulopäivä ja samalla myös asteittaista käytöstä luopumista varten määritettävän kauden pituus päätetään lainsäädäntöehdotuksen vaikutustenarvioinnin perusteella. Siinä arvioidaan erityisesti sitä, voidaanko ehdotettu lainsäädäntö saattaa voimaan vuodesta 2027 alkaen, kun otetaan huomioon maataloustuottajien tätä siirtymää varten tarvitsema taloudellinen ja muu tuki.

3.3.   Siirtymäkauden toimet ja liitännäistoimet EU:ssa

Kansalaisaloitteeseen ei sisälly siirtymäkauden toimia tai liitännäistoimia koskevia pyyntöjä, mutta komission kanssa pidetyssä kokouksessa ja Euroopan parlamentin julkisessa kuulemisessa aloitteen järjestäjät pitivät tällaisia toimia tarpeellisina, jotta voidaan helpottaa siirtymistä häkittömään tuotantoon.

Komissio katsoo, että tasapainoinen siirtymä häkittömiin järjestelmiin edellyttää asiaankuuluvien yhteiskunnallisten kysymysten, eri osapuoliin kohdistuvien taloudellisten vaikutusten ja ympäristönäkökohtien asianmukaista huomioon ottamista. Siirtymä olisi järjestettävä, ja sitä olisi tuettava siten, että maataloustuottajat voivat pitää kansalaisten vaatimuksia parantaa eläinten hyvinvointia tilaisuutena edistää suoraan eläinten parempaa terveyttä ja hyvinvointia, elintarvikkeiden laatua ja ympäristötavoitteita vaarantamatta kuitenkaan maatilojensa toimintaa. Koko elintarvikeketjulla ja erityisesti elintarviketeollisuudella ja vähittäiskaupan alalla on tässä asiassa tärkeä rooli.

Siksi komissio jatkaa tukitoimenpiteiden kehittämistä ehdottamansa lainsäädännön rinnalla. Tällaisia tukitoimenpiteitä voivat olla esimerkiksi parhaat käytännöt, suuntaviivat, suositukset ja tutkimukset, jotka koskevat häkittömän tuotannon edistämistä ja siihen siirtymistä. Komissio edistää näitä toimenpiteitä koskevaa viestintää ja tiedottamista valmistellessaan asteittaista häkkien käytöstä luopumista. Tarkoituksena on tarjota maataloustuottajille kannustimia siirtymän käynnistämiseen.

| — | EU myöntää YMP:n puitteissa maataloustuottajille taloudellista tukea häkittömiin järjestelmiin siirtymistä varten maaseudun kehittämispolitiikan ja uusien ilmasto- ja ympäristöjärjestelmien tarjoamien välineiden avulla (siinä laajuudessa kuin jäsenvaltiot hyödyntävät näitä mahdollisuuksia). Komissio kannustaa jäsenvaltioita hyödyntämään ilmasto- ja ympäristöjärjestelmiä (kun uutta YMP:aa koskeva lainsäädäntö on hyväksytty) ja esittelemään kansallisissa strategisissa suunnitelmissaan asteittaista häkkien käytöstä luopumista koskevat tukitoimistrategiansa. Tämä voisi myös tarkoittaa siirtymistä innovatiivisiin ratkaisuihin ja laajaperäisiin tuotantojärjestelmiin. |
| --- | --- |

—

EU myöntää YMP:n puitteissa maataloustuottajille taloudellista tukea häkittömiin järjestelmiin siirtymistä varten maaseudun kehittämispolitiikan ja uusien ilmasto- ja ympäristöjärjestelmien tarjoamien välineiden avulla (siinä laajuudessa kuin jäsenvaltiot hyödyntävät näitä mahdollisuuksia). Komissio kannustaa jäsenvaltioita hyödyntämään ilmasto- ja ympäristöjärjestelmiä (kun uutta YMP:aa koskeva lainsäädäntö on hyväksytty) ja esittelemään kansallisissa strategisissa suunnitelmissaan asteittaista häkkien käytöstä luopumista koskevat tukitoimistrategiansa. Tämä voisi myös tarkoittaa siirtymistä innovatiivisiin ratkaisuihin ja laajaperäisiin tuotantojärjestelmiin.

Komissio kiinnittää jäsenvaltioiden kansallisia strategisia suunnitelmia arvioidessaan erityistä huomiota siihen, miten jäsenvaltiot aikovat kohdistaa rahoitustukea eläinten hyvinvoinnin parantamiseen. Lisäksi komissio kannustaa jäsenvaltioita lisäämään Euroopan maaseudun kehittämisen maatalousrahaston häkittömiä järjestelmiä koskevan tuen tuki-intensiteettiä (39) verrattuna eläinten hyvinvoinnin kannalta vähemmän suotuisiin kasvatustiloihin tehtäviin investointeihin.

Komissio sisällyttää myös maataloustuotteiden edistämispolitiikkaa (40) koskeviin vuotuisiin työohjelmiinsa oman budjettikohdan, josta tuetaan maatalouden kestävyydestä ja myös tietyistä eläinten hyvinvointia lisäävistä tekijöistä, kuten häkittömistä tuotantojärjestelmistä, tiedottamista.

YMP:n rahoitusta täydennetään muilla tukitoimilla:

| — | Maataloustuottajille tarjotaan mahdollisuuksia siirtyä häkkijärjestelmistä suoraan luomutuotantoon luomutuotannosta hyväksytyn toimintasuunnitelman mukaisesti. Sen tavoitteena on varmistaa, että vuoteen 2030 mennessä 25 prosenttia EU:n maatalousmaasta on luonnonmukaisen maatalouden käytössä. Häkkien käyttö on kielletty luomutuotannossa (41). |
| --- | --- |

—

Maataloustuottajille tarjotaan mahdollisuuksia siirtyä häkkijärjestelmistä suoraan luomutuotantoon luomutuotannosta hyväksytyn toimintasuunnitelman mukaisesti. Sen tavoitteena on varmistaa, että vuoteen 2030 mennessä 25 prosenttia EU:n maatalousmaasta on luonnonmukaisen maatalouden käytössä. Häkkien käyttö on kielletty luomutuotannossa (41).

| — | Komissio tukee maataloustuottajia ja muita toimijoita siirtymisessä häkittömiin järjestelmiin jäsenvaltioiden maatilojen neuvontapalvelujen (42) järjestämien tiedotuskampanjoiden ja koulutusten avulla. |
| --- | --- |

—

Komissio tukee maataloustuottajia ja muita toimijoita siirtymisessä häkittömiin järjestelmiin jäsenvaltioiden maatilojen neuvontapalvelujen (42) järjestämien tiedotuskampanjoiden ja koulutusten avulla.

| — | Komissio tekee tiivistä yhteistyötä elintarviketeollisuuden ja vähittäismyyjien kanssa ja kannustaa niitä tukemaan häkittömän tuotannon markkinoiden kehittämistä sopimalla palkitsevat tuottajahinnat. |
| --- | --- |

—

Komissio tekee tiivistä yhteistyötä elintarviketeollisuuden ja vähittäismyyjien kanssa ja kannustaa niitä tukemaan häkittömän tuotannon markkinoiden kehittämistä sopimalla palkitsevat tuottajahinnat.

| — | Komissio harkitsee Pellolta pöytään -strategian mukaisesti vaihtoehtoja eläinten hyvinvointia koskevia tuotemerkintöjä varten, jotta voidaan parantaa arvon siirtymistä elintarvikeketjussa. Vaatimus ilmoittaa kuluttajille, ovatko tuotteet peräisin häkeissä vai häkittömissä järjestelmissä kasvatetuista eläimistä, voisi kannustaa maataloustuottajia siirtymään nopeammin häkittömiin järjestelmiin ja auttaa kuluttajia tekemään tietoon perustuvia valintoja. Komissio selvittää myös mahdollisuutta laajentaa maatalouden kaupan pitämisen vaatimusten soveltamisalaa lainsäädännön uudelleentarkastelun yhteydessä (Pellolta pöytään -strategiassa ilmoitetun mukaisesti). |
| --- | --- |

—

Komissio harkitsee Pellolta pöytään -strategian mukaisesti vaihtoehtoja eläinten hyvinvointia koskevia tuotemerkintöjä varten, jotta voidaan parantaa arvon siirtymistä elintarvikeketjussa. Vaatimus ilmoittaa kuluttajille, ovatko tuotteet peräisin häkeissä vai häkittömissä järjestelmissä kasvatetuista eläimistä, voisi kannustaa maataloustuottajia siirtymään nopeammin häkittömiin järjestelmiin ja auttaa kuluttajia tekemään tietoon perustuvia valintoja. Komissio selvittää myös mahdollisuutta laajentaa maatalouden kaupan pitämisen vaatimusten soveltamisalaa lainsäädännön uudelleentarkastelun yhteydessä (Pellolta pöytään -strategiassa ilmoitetun mukaisesti).

| — | Julkisilla hankinnoilla voi olla merkittävä rooli EU:n elintarvikkeiden tuotanto- ja kulutusmallin muuttamisessa, sillä niillä voidaan edistää kestävämpiä elintarvikehankintoja. Komissio sitoutuikin Pellolta pöytään -strategiassa määrittelemään parhaan tavan asettaa pakolliset vähimmäisvaatimukset kestävää elintarvikkeiden hankintaa varten. Komissio tutkii tässä yhteydessä, miten se voisi tukea siirtymistä häkittömiin järjestelmiin. Osa eläinten hyvinvointia koskevista näkökohdista on jo huomioitu nykyisissä vaatimuksissa, jotka koskevat ympäristöä säästäviä julkisia hankintoja (43). |
| --- | --- |

—

Julkisilla hankinnoilla voi olla merkittävä rooli EU:n elintarvikkeiden tuotanto- ja kulutusmallin muuttamisessa, sillä niillä voidaan edistää kestävämpiä elintarvikehankintoja. Komissio sitoutuikin Pellolta pöytään -strategiassa määrittelemään parhaan tavan asettaa pakolliset vähimmäisvaatimukset kestävää elintarvikkeiden hankintaa varten. Komissio tutkii tässä yhteydessä, miten se voisi tukea siirtymistä häkittömiin järjestelmiin. Osa eläinten hyvinvointia koskevista näkökohdista on jo huomioitu nykyisissä vaatimuksissa, jotka koskevat ympäristöä säästäviä julkisia hankintoja (43).

| — | Horisontti Eurooppa -puiteohjelma tarjoaa tarvittaessa päätöksentekijöille ja toimijoille lisää tutkimustietoa. Vuosien 2023–2024 työohjelmassa ehdotetaan erityisesti eläinten terveyttä ja hyvinvointia koskevan eurooppalaisen kumppanuuden luomista. |
| --- | --- |

—

Horisontti Eurooppa -puiteohjelma tarjoaa tarvittaessa päätöksentekijöille ja toimijoille lisää tutkimustietoa. Vuosien 2023–2024 työohjelmassa ehdotetaan erityisesti eläinten terveyttä ja hyvinvointia koskevan eurooppalaisen kumppanuuden luomista.

Lisätoimiin kuuluvat toimenpiteet, joilla varmistetaan nykylainsäädännön parempi ja tiukempi täytäntöönpano. Tämä tarkoittaa esimerkiksi tarkastajien kouluttamista (komission ”Koulutuksen parantaminen elintarvikkeiden turvallisuuden lisäämiseksi” -ohjelman (44) avulla) ja komission tekemiä eläinten hyvinvointia koskevien järjestelmien tarkastuksia sekä niihin liittyviä kansallisten hallintoelinten jatkotoimia.

Lisäksi jäsenvaltiot voivat kohdentaa kansallisia valtiontukitoimenpiteitään (45) häkittömään tuotantoon siirtymiseen. Jäsenvaltiot voivat myöntää maatalousalan valtiontukisääntöjen nojalla taloudellista tukea maataloustuottajille niin kauan kuin EU:n vaatimukset eivät ole vielä voimassa. Jos EU:n vaatimukset ovat tulleet voimaan äskettäin, maataloustuottajat voivat saada tukea asiaan liittyviä investointeja varten rajatun ajanjakson ajan.

3.4.   KAUPPAPOLIITTISET NÄKÖKOHDAT

Komissio pyrkii edistämään kestävyysvaatimusten käyttöönottoa maailmanlaajuisesti, myös eläinten hyvinvoinnin osa-alueella, ja lisäämään toimintapolitiikan johdonmukaisuutta paikallisten ja tuotujen tuotteiden välillä. Vaikutustenarvioinnissa tutkitaan eri vaihtoehtoja saavuttaa tämä tavoite kolmansista maista peräisin olevien eläinten ja eläinperäisten tuotteiden osalta.

Komissio korostaa kauppapoliittisessa maatutkinnassaan (46), että tuontituotteiden on oltava asiaankuuluvien EU:n säännösten ja vaatimusten mukaisia ja että tietyissä Maailman kauppajärjestön (WTO) sääntöjen mukaan määritellyissä olosuhteissa EU voi edellyttää, että tuontituotteiden on noudatettava tiettyjä tuotantovaatimuksia. Oikeus soveltaa tuotantovaatimuksia tuontituotteisiin perustuu tarpeeseen suojella ympäristöä ja vastata eettisiin huolenaiheisiin. Tätä lähestymistapaa noudatettaessa on kunnioitettava täysimääräisesti WTO:n sääntöjä. Myös kahdenvälisiin kauppasopimuksiin on mahdollista sisällyttää tuontituotteisiin sovellettavia eläinten hyvinvointia koskevia vaatimuksia.

EU:n nykylainsäädännön nojalla vain harvoihin eläinlajeihin ja tuotteisiin sovelletaan erityisiä eläinten hyvinvointia koskevia vaatimuksia tuonnin yhteydessä. Koska viejämaan munien kaupan pitämistä koskevien vaatimusten vastaavuudesta EU:n vaatimusten kanssa ei ole riittävää varmuutta, tuontimunien pakkauksissa on oltava tuotantotavan merkintänä ”Ei EY:n vaatimusten mukaisia” (47). Tuodun lihan mukana olevan terveystodistuksen on todistettava, että viejämaan teurastamoja koskevat vaatimukset vastaavat vähintään EU:n eläinten hyvinvointia koskevassa lainsäädännössä säädettyjä vaatimuksia esimerkiksi tainnutusmenetelmien osalta (48).

Komissio edistää aktiivisesti eläinten hyvinvointia koskevia EU:n vaatimuksia kahdenvälisessä yhteistyössä ja työskentelemällä OIE:n ja FAO:n kaltaisten kansainvälisten järjestöjen kanssa eläinten olojen parantamiseksi maatiloilla koko maailmassa. Asiassa onkin edistytty jonkin verran, mutta onnistumiset ovat olleet rajallisia ja hyvin riippuvaisia kauppakumppaneiden kiinnostuksesta tiukentaa vaatimuksiaan. Komissio aikoo jatkaa ja tehostaa toimiaan kansainvälisellä tasolla.

Koska EU on merkittävä elintarvikkeiden tuoja, komissio tutkii tätä asiaa eläinten hyvinvointia koskevan lainsäädännön tarkistamisen yhteydessä tehtävässä vaikutustenarvioinnissa perehtymällä seuraaviin vaihtoehtoihin, jotka eivät ole toisiaan poissulkevia, ja niiden mahdollisiin yhdistelmiin (ks. alla). Kaikkien mahdollisten tulevien toimenpiteiden on oltava WTO:n sääntöjen mukaisia.

Vaihtoehto 1   
  Yhteistyön tehostaminen kauppakumppaneiden kanssa

Komissio perustaa erityisiä ”tietopolkuja”, joiden avulla se jakaa ajantasaista tutkimustietoa vaihtoehdoista häkkituotantojärjestelmistä luopumista varten. Komissio pyrkii tehostamaan yhteistyötään kauppakumppaneiden kanssa. Tämä koskee erityisesti niitä kauppakumppaneita, joiden kanssa EU:lla on vapaakauppasopimus tai joiden kanssa kauppaneuvottelut ovat käynnissä tai suunnitteilla. Vaihtoehto on yhdenmukainen Pellolta pöytään -strategiassa tarkoitettujen vihreiden allianssien/kumppanuuksien hengen kanssa, ja sen tarkoituksena on edistää eläinten hyvinvointia koskevien EU:n vaatimusten maailmanlaajuista käyttöönottoa. Kahdenvälisen yhteistyön lisäksi samankaltaisia lähestymistapoja sovelletaan kansainvälisten järjestöjen ja alueellisten elinten kanssa.

Vaihtoehto 2   
  Tiettyjen EU:n sääntöjen soveltaminen tuontituotteisiin

Komissio arvioi, missä laajuudessa häkkejä koskevat EU:n säännöt voidaan muuttaa tuontituotteisiin sovellettaviksi erityisvaatimuksiksi asianmukaisen siirtymäkauden jälkeen ja siten, että kansalaisten huolenaiheet otetaan huomioon. EU voisi tarjota siirtymäkauden aikana tukea tai kannustimia kumppanimaille, joista se tuo kyseessä olevia eläimiä/tuotteita, esimerkiksi

| — | tarjoamalla teknistä tukea ja yhteistyömahdollisuuksia nykyisten ja tulevien kauppasopimusten puitteissa ja |
| --- | --- |

—

tarjoamalla teknistä tukea ja yhteistyömahdollisuuksia nykyisten ja tulevien kauppasopimusten puitteissa ja

| — | perustamalla naapuruuspoliittisia ohjelmia ja liittymistä valmistelevia ohjelmia maataloustuotantojärjestelmien saattamiseksi EU:n vaatimusten mukaisiksi ja häkittömiin järjestelmiin siirtymisen tukemiseksi. |
| --- | --- |

—

perustamalla naapuruuspoliittisia ohjelmia ja liittymistä valmistelevia ohjelmia maataloustuotantojärjestelmien saattamiseksi EU:n vaatimusten mukaisiksi ja häkittömiin järjestelmiin siirtymisen tukemiseksi.

Tämän yhteydessä järjestettäisiin koulutusta muiden kuin EU-maiden tarkastajille (”Koulutuksen parantaminen elintarvikkeiden turvallisuuden lisäämiseksi” -ohjelman puitteissa) ja toteutettaisiin tiedotustoimia.

Vaihtoehto 3   
  Eläinten hyvinvointia koskeva merkintäjärjestelmä, jota sovelletaan myös tuontituotteisiin

Komissio arvioi, voitaisiinko käyttöön ottaa merkintävaatimuksia, joiden avulla EU:n kuluttajille voitaisiin ilmoittaa, ovatko tuotteet peräisin häkeissä kasvatetuista eläimistä. Tällaisia vaatimuksia sovellettaisiin kaikkiin EU:n markkinoilla kaupan pidettyihin tuotteisiin, myös tuontituotteisiin, noudattamalla täysimääräisesti EU:n kansainvälisiä velvollisuuksia.

Vaihtoehdon 2 ja 3 osalta liittymisneuvotteluja käyvät maat voisivat sisällyttää maataloutta ja eläinten hyvinvointia käsitteleviin kohtiin hanke-ehdotuksia, joihin voi kuulua myös asteittaista häkkien käytöstä luopumista koskevia hankkeita, hyödyntämällä esimerkiksi liittymistä valmistelevaa tukivälinettä (IPA) (49). Naapuruus-, kehitys- ja kansainvälisen yhteistyön väline (NDICI – Globaali Eurooppa) (50) on muiden EU:n ulkopuolisten maiden, mukaan lukien EU:n naapurimaat, käytettävissä oleva rahoitusväline.

4.   PÄÄTELMÄT JA TULEVAISUUDENNÄKYMÄT

Komissio toteaa eurooppalaisen kansalaisaloitteen ”End the Cage Age” perusteella seuraavaa:

”End the Cage Age” -kansalaisaloite on osoitus siitä, että yhteiskunnassa pidetään tarpeellisena kieltää tiettyjen tuotantoeläinten pitäminen häkeissä. Tutkimustieto tukee tätä toivetta. Kansalaisaloite on yhdenmukainen komission tästä asiasta käymien keskustelujen kanssa. Komissio sisällyttää kansalaisaloitteen tavoitteet osaksi Euroopan vihreän kehityksen ohjelman ja Pellolta pöytään -strategian täytäntöönpanoa.

Komissio aikoo erityisesti esitellä vuoden 2023 loppuun mennessä lainsäädäntöehdotuksen asteittaisesta häkkien käytöstä luopumisesta ja lopulta sen kieltämisestä kokonaan kaikkien kansalaisaloitteessa mainittujen eläinlajien ja -ryhmien osalta (munintakanat, emakot, vasikat, kanit, nuoret kanat, siitosbroilerit, siitoskanat, viiriäiset, ankat ja hanhet) osana suunniteltua eläinten hyvinvointia koskevan EU:n lainsäädännön tarkistamista EFSAn lausuntojen, vaikutustenarvioinnin tulosten ja julkisen kuulemisen perusteella määritettävien edellytysten (mukaan lukien siirtymäkauden pituus) mukaisesti.

Komissio ottaa tässä yhteydessä huomioon saatavilla olevan tutkimusnäytön, arvioinnin sosiaalisista, taloudellisista ja ympäristöön liittyvistä näkökohdista, muuttuvat tarpeet ja kuluttajien odotukset. Nämä osatekijät otetaan huomioon määritettäessä siirtymäkauden kohtuullista pituutta ja siirtymää helpottavia liitännäistoimia ja tukitoimenpiteitä. Komissio arvioi erityisesti, voisiko ehdotettu lainsäädäntö tulla voimaan vuodesta 2027 alkaen.

Koska EU on merkittävä elintarvikkeiden tuoja, sillä on myös yhteiskunnallinen vastuu tuomistaan tuotteista. EU jatkaa ja tehostaa siksi kahdenvälisiä ja monenvälisiä toimiaan eläinten hyvinvoinnin lisäämiseksi kolmansissa maissa. Komissio arvioi vaikutustenarvioinnissa eri vaihtoehtoja ongelman ratkaisemiseksi, kuten EU:n sääntöjä vastaavien sääntöjen tai vaatimusten määräämistä tuontituotteille ja/tai merkintävaatimusta (WTO:n sääntöjen mukaisesti). Tarkoituksena on ottaa huomioon EU:n kansalaisten pyynnöt ja tarve yhdenmukaistetulle EU:n tason ratkaisulle sisämarkkinoiden suojelemiseksi.

Komissio hyväksyy ja jatkaa tai panee täytäntöön erityisiä tukitoimenpiteitä kestävän ja taloudellisesti toteutettavissa olevan siirtymän helpottamiseksi keskeisillä asiaankuuluvilla politiikanaloilla, joita ovat esimerkiksi YMP, kauppa, tutkimus ja innovointi.

---

(1)  Euroopan parlamentin ja neuvoston asetus (EU) 2019/788, annettu 17 päivänä huhtikuuta 2019, eurooppalaisesta kansalaisaloitteesta (EUVL L 130, 17.5.2019, s. 55).

(2)  Liite sisältää lisätietoja kansalaisaloitemenettelystä, kuten vaaditut kynnysarvot ja tuenilmausten määrän.

(3)  https://europa.eu/citizens-initiative/initiatives/details/2018/000004_fi

(4)  https://www.europarl.europa.eu/doceo/document/B-9-2021-0296_FI.html

(5)  https://ec.europa.eu/info/publications/communication-european-green-deal_en

(6)  https://ec.europa.eu/food/farm2fork_en

(7)  Neuvoston direktiivi 98/58/EY, annettu 20 päivänä heinäkuuta 1998, tuotantoeläinten suojelusta (EYVL L 221, 8.8.1998, s. 23).

(8)  Neuvoston direktiivi 1999/74/EY, annettu 19 päivänä heinäkuuta 1999, munivien kanojen suojelun vähimmäisvaatimuksista (EYVL L 203, 3.8.1999, s. 53).

(9)  Neuvoston direktiivi 2008/120/EY, annettu 18 päivänä joulukuuta 2008, sikojen suojelun vähimmäisvaatimuksista (EUVL L 47, 18.2.2009, s. 5).

(10)  Neuvoston direktiivi 2008/119/EY, annettu 18 päivänä joulukuuta 2008, vasikoiden suojelun vähimmäisvaatimuksista (EUVL L 10, 15.1.2009, s. 7).

(11)  https://ec.europa.eu/info/strategy/priorities-2019-2024/european-green-deal_fi

(12)  https://ec.europa.eu/food/farm2fork_en

(13)  Ilmasto- ja ympäristöjärjestelmät ovat maatalouden alan maksujärjestelyjä, joiden tarkoituksena on suojella ympäristöä, ilmastoa ja eläinten hyvinvointia: https://ec.europa.eu/eurostat/statistics-explained/index.php?title=Glossary:Eco-schemes

(14)  Luettelo ilmasto- ja ympäristöjärjestelmien tukeen mahdollisesti oikeutetuista maatalouskäytännöistä on saatavilla osoitteessa https://ec.europa.eu/info/sites/info/files/food-farming-fisheries/key_policies/documents/factsheet-agri-practices-under-ecoscheme_en.pdf

(15)  https://ec.europa.eu/eip/agriculture/en/about

(16)  YMP:n uudistamista koskeva lainsäädäntömenettely on edelleen käynnissä. Näin ollen sen eläinten hyvinvointia koskevien pääkohtien kuvaus edellyttää vielä lainsäätäjien lopullista hyväksyntää.

(17)  YMP:n niin kutsutut ”täydentävät ehdot”, jotka ovat olleet voimassa vuodesta 2003 alkaen. Tätä ei tarkasteta järjestelmällisesti ennen tukien maksamista, mutta vähintään yhdelle prosentille edunsaajista on tehtävä jälkikäteen paikan päällä täydentäviä ehtoja koskeva tarkastus. Tämä on tehokas keino lisätä edunsaajien tietoisuutta eläinten hyvinvointia koskevista vaatimuksista: https://ec.europa.eu/info/food-farming-fisheries/key-policies/common-agricultural-policy/income-support/cross-compliance_fi

(18)  Suositukset on räätälöity ja osoitettu yksittäisille jäsenvaltioille. Ne auttavat kutakin jäsenvaltiota YMP:n kansallisen strategiasuunnitelman laatimisessa, sillä niissä määritellään keskeiset alat, joihin suunnitelmassa olisi keskityttävä: https://ec.europa.eu/info/food-farming-fisheries/key-policies/common-agricultural-policy/cap-strategic-plans_en#cap-strategic-plans-recommendations

(19)  Evaluation study of the CAP measures and instruments promoting animal welfare and reduction of antimicrobials use (AGRI-2020-0319; tutkimus on määrä julkaista lokakuussa 2021).

(20)  Eläinten terveyttä ja hyvinvointia käsittelevä EFSAn lautakunta, Health and welfare of rabbits farmed in different production systems, tieteellinen lausunto (EFSA-Q-2019-00593); hyväksytty 21. marraskuuta 2019: https://www.efsa.europa.eu/en/efsajournal/pub/5944

(21)  End the cage age: looking for alternatives — overview of alternatives to cage housing and the impact on animal welfare and other aspects of sustainability (30-11-2020); https://www.europarl.europa.eu/thinktank/en/document.html?reference=IPOL_STU%282020 %29658539 https://www.europarl.europa.eu/RegData/etudes/STUD/2020/658539/IPOL_STU(2020)658539_EN.pdf

(22)  Compassion in World Farming (21. helmikuuta 2021), Scientific briefing on caged farming – overview of scientific research on caged farming of laying hens, sows, rabbits, ducks, geese, calves and quail: https://www.ciwf.eu/media/7444223/ciwf-february-2021-scientific-briefing-on-caged-farming.pdf

(23)  Esim. Assessment of environmental and socio-economic impacts of increased animal welfare standards — transitioning towards cage-free farming in the EU, politiikkaa käsittelevä raportti: https://ieep.eu/publications/assessment-of-environmental-and-socio-economic-impacts-of-increased-animal-welfare-standards; Euroopan talous- ja sosiaalikomitea, Maatalous ammattina ja kannattavuushaaste, lausunto (hyväksytty 18. heinäkuuta 2019).

(24)  ”Vähäisin tuotantopanoksin toimiva” viljely kattaa eläimiin viitattaessa ”laajaperäisen” maatalouden, ulkoilumahdollisuuden, paikallisten rotujen käytön jne., mikä voi lisätä hyvinvointia ja vähentää antibioottien käyttöä.

(25)  ”Täsmäviljelyllä” tarkoitetaan eläimiin viitattaessa kaikkia teknologioita, jotka mahdollistavat karjan seurannan, kuten navettaan asennettavaa kameraa, joka voi auttaa havaitsemaan ongelmat varhaisessa vaiheessa.

(26)  Vuonna 2004 perustettu eurooppalaisten ministeriöiden ja tutkimusneuvostojen verkosto, joka rahoittaa luonnonmukaisia elintarvike- ja tuotantojärjestelmiä koskevaa tutkimusta.

(27)  https://projects.au.dk/coreorganiccofund/core-organic-cofund-projects/

(28)  https://www.grouphousenet.eu/about-2

(29)  https://ec.europa.eu/info/research-and-innovation/funding/funding-opportunities/funding-programmes-and-open-calls/horizon-europe/cluster-6-food-bioeconomy-natural-resources-agriculture-and-environment_en

(30)  Attitudes of Europeans towards animal welfare, erityiseurobarometri 442 (maaliskuu 2016): file:///C:/Users/sandekn/AppData/Local/Packages/Microsoft.MicrosoftEdge_8wekyb3d8bbwe/TempState/Downloads/ebs_442_en%20(1).pdf

(31)  https://europa.eu/eurobarometer/surveys/detail/2096

(32)  Neuvoston direktiivi 98/58/EY, annettu 20 päivänä heinäkuuta 1998, tuotantoeläinten suojelusta (EYVL L 221, 8.8.1998, s. 23).

(33)  https://www.efsa.europa.eu/en/topics/topic/animal-welfare

(34)  https://ec.europa.eu/food/animals/welfare/strategy/evaluation_strategy_en

(35)  Toimivuustarkastus kattaa direktiivin 98/58/EY, direktiivin 1999/74/EY, asetuksen (EY) N:o 1/2005, direktiivin 2007/43/EY, direktiivin 2008/119/EY, direktiivin 2008/120/EY ja asetuksen (EY) N:o 1099/2009 sekä asiaankuuluvat täytäntöönpanosäännöt.

(36)  Tutkimuksen tulosten odotetaan olevan saatavilla vuoden 2021 lopussa.

(37)  Esim. Pilot project hens -hanke (SANTE-2020-G5 051), joka liittyy munintakanoihin, nuoriin kanoihin ja siitoskanoihin (hankkeen on määrä valmistua vuonna 2022): Evaluation study of the CAP measures and instruments promoting animal welfare and reduction of antimicrobials use (AGRI-2020-0319; tutkimus on määrä julkaista lokakuussa 2021).

(38)  Maaeläinten terveyttä koskevan säännöstön 7 jakso: https://www.oie.int/en/standard-setting/terrestrial-code/access-online/ Vesieläinten terveyttä koskevan säännöstön 7 jakso: https://www.oie.int/en/standard-setting/aquatic-code/access-online/

(39)  ”Tuki-intensiteetillä” tarkoitetaan julkisen (EU:n tai kansallisten tason) tuen osuutta kokonaisinvestoinnista. Tuki-intensiteetin lisääminen pienentää maataloustuottajan maksamaa osuutta.

(40)  Edistämispolitiikka sisältää asetuksen (EU) N:o 1144/2014 nojalla EU:n tai toimialajärjestöjen edistämistoimia varten tarjoamia yhteisrahoitusmahdollisuuksia.

(41)  https://ec.europa.eu/info/sites/info/files/food-farming-fisheries/farming/documents/com2021_141-organic-action-plan_en.pdf

(42)  https://ec.europa.eu/info/food-farming-fisheries/key-policies/common-agricultural-policy/income-support/cross-compliance/fas_fi

(43)  https://ec.europa.eu/jrc/en/publication/eu-gpp-criteria-food-procurement-catering-services-and-vending-machines

(44)  https://ec.europa.eu/food/safety/btsf_en

(45)  Jäsenvaltiot päättävät itse valtiontuesta ja vastaavat yksin sen rahoittamisesta: https://ec.europa.eu/competition/sectors/agriculture/overview_en.html

(46)  Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle aiheesta Kauppapolitiikan uudelleentarkastelu – Avoin, kestävä ja määrätietoinen kauppapolitiikka (annettu 18. helmikuuta 2021): https://eur-lex.europa.eu/resource.html?uri=cellar:5bf4e9d0-71d2-11eb-9ac9-01aa75ed71a1.0022,02/DOC_1&format=PDF

(47)  Neuvoston asetuksen (EY) N:o 1234/2007 soveltamista koskevista yksityiskohtaisista säännöistä munien kaupan pitämisen vaatimusten osalta 23 päivänä kesäkuuta 2008 annetun komission asetuksen (EY) N:o 589/2008 30 artikla (EUVL L 163, 24.6.2008, s. 6).

(48)  Eläinten suojelusta lopetuksen yhteydessä 24 päivänä syyskuuta 2009 annetun neuvoston asetuksen (EY) N:o 1099/2009 12 artikla (EUVL L 303, 18.11.2009, s. 1).

(49)  Tiivistelmä – liittymistä valmisteleva tukiväline

(50)  factsheet-mff-multiannual-financial-framework-v09_en.pdf

---

LIITE

KANSALAISALOITTEEN ”END THE CAGE AGE” MENETTELYIHIN LIITTYVÄT NÄKÖKOHDAT

Asetuksen (EU) N:o 211/2011 4 artiklan 2 kohdan ja 10 artiklan nojalla komissio rekisteröi tämän kansalaisaloitteen 11. syyskuuta 2018 ja julkaisi asiaankuuluvat tiedot verkossa olevassa rekisterissään osoitteessa https://europa.eu/citizens-initiative/initiatives/details/2018/000004_fi

Komission rekisteriin kirjatut kansalaistoimikunnan jäsenet tulevat seuraavista jäsenvaltioista: Tšekki, Saksa, Kreikka, Ranska, Italia, Alankomaat ja Puola.

Aloite rekisteröitiin englannin kielellä. Sen otsikko, aihe ja tavoitteet julkaistiin EU:n kaikilla virallisilla kielillä.

Lomakkeet, joiden avulla kansalaiset ilmaisivat tukensa tälle aloitteelle, sisälsivät kansalaisaloitteesta annetun asetuksen mukaisesti aloitteen otsikon, aiheen ja tavoitteet sekä linkin verkossa olevaan rekisteriin, jotta ihmisillä oli saatavillaan tarkempia tietoja.

Kaksitoista kuukautta kestänyt keruuaika alkoi rekisteröintipäivänä ja päättyi 11. syyskuuta 2019. Kun asianomaiset kansalliset viranomaiset olivat tarkistaneet kerätyt tuenilmaisut, järjestäjät toimittivat aloitteen ja jäsenvaltioiden toimivaltaisten viranomaisten antamat todistukset komissiolle 2. lokakuuta 2020 asetuksen 9 artiklan mukaisesti.

Järjestäjät keräsivät kynnysarvon ylittävän määrän päteviä tuenilmauksia ennätyksellisesti 18 jäsenvaltiossa. Todistuksissa ilmoitetut lukumäärät on esitetty alla olevassa taulukossa:

| Jäsenvaltio | Allekirjoittajien lukumäärä | Kynnysarvo, jonka on ylityttävä vähintään seitsemässä jäsenvaltiossa, jotta aloite voidaan hyväksyä |
| --- | --- | --- |
| Itävalta | 20 403 | 13 500 |
| Belgia | 62 397 | 15 750 |
| Bulgaria | 17 986 | 12 750 |
| Kroatia | 12 498 | 8 250 |
| Kypros | 1 610 | 4 500 |
| Tšekki | 49 219 | 15 750 |
| Tanska | 47 336 | 9 750 |
| Viro | 3 560 | 4 500 |
| Suomi | 32 716 | 9 750 |
| Ranska | 89 600 | 55 500 |
| Saksa | 474 753 | 72 000 |
| Kreikka | 9 003 | 15 750 |
| Unkari | 2 550 | 15 750 |
| Irlanti | 14 646 | 8 250 |
| Italia | 90 085 | 54 750 |
| Latvia | 3 631 | 6 000 |
| Liettua | 8 449 | 8 250 |
| Luxemburg | 5 510 | 4 500 |
| Malta | 1 694 | 4 500 |
| Alankomaat | 153 958 | 19 500 |
| Puola | 54 039 | 38 250 |
| Portugali | 13 948 | 15 750 |
| Romania | 8 308 | 24 000 |
| Slovakia | 29 413 | 9 750 |
| Slovenia | 3 553 | 6 000 |
| Espanja | 85 756 | 40 500 |
| Ruotsi | 46 378 | 15 000 |
| Yhdistynyt kuningaskunta (1) | 54 114 | 54 750 |
| Yhteensä | 1 397 113 | |

Jäsenvaltio

Allekirjoittajien lukumäärä

Kynnysarvo, jonka on ylityttävä vähintään seitsemässä jäsenvaltiossa, jotta aloite voidaan hyväksyä

Itävalta

20 403

13 500

Belgia

62 397

15 750

Bulgaria

17 986

12 750

Kroatia

12 498

8 250

Kypros

1 610

4 500

Tšekki

49 219

15 750

Tanska

47 336

9 750

Viro

3 560

4 500

Suomi

32 716

9 750

Ranska

89 600

55 500

Saksa

474 753

72 000

Kreikka

9 003

15 750

Unkari

2 550

15 750

Irlanti

14 646

8 250

Italia

90 085

54 750

Latvia

3 631

6 000

Liettua

8 449

8 250

Luxemburg

5 510

4 500

Malta

1 694

4 500

Alankomaat

153 958

19 500

Puola

54 039

38 250

Portugali

13 948

15 750

Romania

8 308

24 000

Slovakia

29 413

9 750

Slovenia

3 553

6 000

Espanja

85 756

40 500

Ruotsi

46 378

15 000

Yhdistynyt kuningaskunta (1)

54 114

54 750

Yhteensä

1 397 113

Koska aloite rekisteröitiin ennen 1. tammikuuta 2020, tuenilmausten keruuseen ja tarkastamiseen sekä pätevän aloitteen toimittamiseen komissiolle sovellettiin asetusta (EU) N:o 211/2011. Komission tämän jälkeen suorittamaan kansalaisaloitteen tutkintaan ja komission vastaukseen, joka esitetään tässä tiedonannossa, sovelletaan eurooppalaisesta kansalaisaloitteesta annettua asetusta (EU) 2019/788, joka tuli voimaan 1. tammikuuta 2020 (ja jolla korvattiin ja kumottiin asetus (EU) N:o 211/2011).

Komissio tapasi aloitteen järjestäjät 30. lokakuuta 2020. Komissiota edustivat varapuheenjohtaja Věra Jourová, komission jäsen Stélla Kyriakídou ja ryhmä kansalaisaloitteen aiheeseen liittyvien yksiköiden ylempiä virkamiehiä.

Järjestäjille annettiin mahdollisuus esitellä aloite Euroopan parlamentissa järjestetyssä julkisessa kuulemisessa 15. huhtikuuta 2021 asetuksen (EU) 2019/788 14 artiklan 2 kohdan mukaisesti (2). Komissiota edustivat varapuheenjohtaja Věra Jourová sekä komission jäsenet Stélla Kyriakídou ja Janusz Wojciechowski.

---

(1)  Keruuaika päättyi 11. syyskuuta 2019. Yhdistyneen kuningaskunnan lomakkeella toimitetut tuenilmaukset voitiin ottaa huomioon, sillä ne tarkastettiin ja vahvistettiin ennen kuin Yhdistynyt kuningaskunta erosi Euroopan unionista.

(2)  Julkista kuulemista oli aloitteen järjestäjien suostumuksella lykätty covid-19-pandemian vuoksi, ja se järjestettiin etäyhteyden välityksellä eurooppalaisesta kansalaisaloitteesta annetussa asetuksessa (EU) 2019/788 säädettyjen keruu-, tarkastus- ja tutkintavaiheiden määräaikoja koskevista väliaikaisista toimenpiteistä covid-19:n leviämisen vuoksi 15. heinäkuuta 2020 annetun Euroopan parlamentin ja neuvoston asetuksen (EU) 2020/1042 (EUVL L 231, 17.7.2020, s. 7) mukaisesti.

---

| 9.7.2021 | FI | Euroopan unionin virallinen lehti | C 274/14 |
| --- | --- | --- | --- |

9.7.2021

FI

Euroopan unionin virallinen lehti

C 274/14

---

Komission tiedonanto sellaisten eläinlääkkeiden myyntiluvista, joiden viiden vuoden voimassaoloaika päättyy asetuksen (EU) 2019/6 soveltamispäivänä tai sen jälkeen

(2021/C 274/02)

1.   Johdanto

Tämän tiedonannon tarkoituksena on tiedottaa sidosryhmille siitä, miten komissio aikoo toimia sellaisten keskitetyssä menettelyssä myyntiluvan saaneiden eläinlääkkeiden osalta, joiden myyntiluvan viiden vuoden voimassaoloaika päättyy 28. tammikuuta 2022 tai sen jälkeen. Tiedonannossa käsitellään myös tiettyjä kansallisen myyntiluvan saaneita valmisteita koskevia kysymyksiä, joita saattaa nousta esiin.

Tiedonantoa olisi luettava yhdessä direktiivin 2001/82/EY (1) ja eläinlääkkeistä annetun asetuksen (EU) 2019/6 (2) asiaankuuluvien säännösten kanssa. Siinä selvennetään sovellettavaan lainsäädäntöön jo sisältyviä säännöksiä, eikä sillä laajenneta millään tavalla tällaisesta lainsäädännöstä johtuvia velvoitteita eikä aseteta lisävaatimuksia asianomaisille toimijoille ja toimivaltaisille viranomaisille.

Tiedonanto on tarkoitettu ainoastaan avuksi alan toimijoille ja kansallisille toimivaltaisille viranomaisille asiaa koskevan lainsäädännön soveltamisessa. Ainoastaan Euroopan unionin tuomioistuimella on toimivalta antaa sitovia tulkintoja unionin lainsäädännöstä. Tiedonannossa esitettyjä näkemyksiä ei pidä ymmärtää siten, että ne määräävät ennalta Euroopan komission kannan unionin ja kansallisissa tuomioistuimissa mahdollisesti käsiteltävissä asioissa.

2.   Niiden eläinlääkkeiden myyntilupien status, joiden viiden vuoden voimassaoloaika päättyy asetuksen (EU) 2019/6 soveltamispäivänä tai sen jälkeen

Eläinlääkkeistä annettua asetusta (EU) 2019/6, jäljempänä ”eläinlääkeasetus”, jolla kumotaan direktiivi 2001/82/EY, aletaan soveltaa 28. tammikuuta 2022.

Eläinlääkeasetuksen 5 artiklan 2 kohdassa säädetään, että myyntilupa on voimassa rajoittamattoman ajan luvan myöntämishetkestä alkaen. 152 artiklan 1 kohdassa säädetään, että sekä direktiivin 2001/82/EY että asetuksen (EY) N:o 726/2004 (3) mukaisesti myönnetyt myyntiluvat on katsottava myönnetyiksi eläinlääkeasetuksen mukaisesti. Sen sijaan direktiivin 2001/82/EY 28 artiklan 1 ja 2 kohdassa säädetään, että myyntilupa on aluksi voimassa viisi vuotta ja vasta uusimismenettelyn jälkeen rajoittamattoman ajan. Keskitetysti myyntiluvan saaneiden lääkkeiden osalta asetuksen (EY) N:o 726/2004 39 artikla vastaa tätä säännöstä.

Näin ollen 28. tammikuuta 2022 alkaen uusi yksivaiheinen järjestelmä, jonka mukaisesti myyntilupa myönnetään rajoittamattomaksi ajaksi, korvaa sekä direktiivin 2001/82/EY että asetuksen (EY) N:o 726/2004 aiemman kaksivaiheisen menettelyn.

Eläinlääkeasetuksessa ei säädetä luvan uusimista edellyttävästä tilanteesta, koska asetuksen nojalla myönnetyt myyntiluvat ovat periaatteessa voimassa rajoittamattoman ajan. Se ei myöskään sisällä säännöksiä, jotka koskisivat direktiivin 2001/82/EY tai asetuksen (EY) N:o 726/2004 nojalla myönnettyjen voimassa olevien myyntilupien uusimista.

Asiaa koskevassa unionin lainsäädännössä ei myöskään ole oikeusperustaa, jonka nojalla voitaisiin nimenomaisesti ennakoida, että kyseiset myyntiluvat olisivat automaattisesti voimassa rajoittamattoman ajan 28. tammikuuta 2022 alkaen. Sen vuoksi eläinlääkeasetuksen 152 artiklan 1 kohdan täytäntöönpano edellyttää jäljempänä selostettuja sääntelytoimia.

Asetuksen (EY) N:o 726/2004 nojalla myönnetyt myyntiluvat ovat komission täytäntöönpanopäätöksen muodossa. Tällaisten päätösten artiklaosassa säädetään, että myyntiluvan voimassaoloaika on viisi vuotta siitä päivästä, jona päätös on annettu tiedoksi myyntiluvan haltijalle. Näitä myyntilupien myöntämistä koskevia yksittäisiä päätöksiä on tarpeen muuttaa voimassaolon päättymispäivää koskevan säännöksen poistamiseksi. Tämä koskee periaatteessa sekä keskitetyssä että kansallisessa menettelyssä luvan saaneita valmisteita. Keskitetysti myyntiluvan saaneiden lääkkeiden osalta tämä on EU:n lainsäädännön mukaan mahdollista ainoastaan muuttamalla kutakin päätöstä erikseen.

Kansallisen myyntiluvan saaneiden valmisteiden osalta jäsenvaltioiden on toteutettava tarvittavat toimenpiteet sen varmistamiseksi, että asianomaisia kansallisia päätöksiä muutetaan hyvissä ajoin viiden vuoden määräajan poistamiseksi. Toteuttamistapa riippuu kansallisesta lainsäädännöstä.

3.   Luvan uusimista koskevat hakemukset, jotka on toimitettu ennen asetuksen (EU) 2019/6 voimaantuloa

Eläinlääkeasetuksen 151 artiklan 1 ja 2 kohdassa säädetään, että joko asetuksen (EY) N:o 726/2004 tai direktiivin 2001/82/EY mukaisesti ennen 28. tammikuuta 2022 jätettyjä eläinlääkkeiden myyntilupahakemuksia tai myyntilupien ehtojen muutoksia, jotka on validoitu, koskevia menettelyjä on täydennettävä asetuksen (EY) N:o 726/2004 tai mainitun direktiivin mukaisesti.

Näin ollen direktiivin 2001/82/EY tai asetuksen (EY) N:o 726/2004 nojalla myönnettyjen myyntilupien uusimista koskevat hakemukset, jotka on validoitu ennen asetuksen (EU) 2019/6 voimaantuloa, käsitellään direktiivin 2001/82/EY tai asetuksen (EY) N:o 726/2004 mukaisesti. Asiaa koskevien säännösten mukaan uusimista koskeva hakemus on jätettävä vähintään kuusi kuukautta ennen myyntiluvan voimassaolon päättymistä.

Myyntiluvan haltijat voivat halutessaan (ja asianomaista toimivaltaista viranomaista kuullen) hakea direktiivin 2001/82/EY tai asetuksen (EY) N:o 726/2004 mukaista uusimista ennen tavanomaista kuuden kuukauden jaksoa siinä tapauksessa, että myyntiluvan voimassaolo päättyy eläinlääkeasetuksen soveltamisen alkaessa tai sen jälkeen, jos luvan uusimista koskevaa hakemusta ei esitetä.

4.   Kysymyksiä ja vastauksia

Sekä keskitetysti että kansallisesti myyntiluvan saaneet valmisteet

Kysymys 1:

Mitä on tehtävä, jos eläinlääkkeen myyntiluvan voimassaolo päättyy eläinlääkeasetuksen soveltamisen alkaessa tai sen jälkeen?

Vastaus:

Keskitetysti myyntiluvan saaneiden eläinlääkkeiden osalta Euroopan lääkevirasto (jäljempänä ”lääkevirasto”) lähettää kirjeen myyntiluvan voimassaolon päättymisestä. Kirjeeseen tulee vastata sen vahvistamiseksi, halutaanko myyntiluvan voimassaolon jatkuvan rajoittamattoman ajan, kun sen viiden vuoden voimassaolo päättyy. Jos kysymykseen vastataan myöntävästi, komissio varmistaa toimenpiteillään, että myyntiluvan voimassaolo jatkuu rajoittamattoman ajan. Jos vastataan kieltävästi tai lääkeviraston kirjeeseen ei vastata lainkaan, myyntiluvan voimassaolo päättyy ilman eri toimenpiteitä viiden vuoden voimassaoloajan päätyttyä.

Vaihtoehtoisesti voidaan hakea uusimista voimassa olevan lainsäädännön nojalla ennen kuin eläinlääkeasetus tulee voimaan (4) (ks. kysymys 2).

Kun on kyse kansallisesti myyntiluvan saaneista valmisteista, otetaan yhteyttä kansalliseen toimivaltaiseen viranomaiseen sen selvittämiseksi, miten on toimittava.

Kysymys 2:

Jos myyntiluvan viiden vuoden voimassaolo päättyy silloin, kun eläinlääkeasetus tulee voimaan tai sen jälkeen, voiko eläinlääkkeen myyntiluvan uusimista hakea aikaisemmin kuin kuusi kuukautta ennen luvan voimassaolon päättymistä?

Vastaus:

Kyllä. Tässä tapauksessa uusimista voi hakea hyvissä ajoin asianomaista toimivaltaista viranomaista kuullen tapauksen mukaan joko direktiivin 2001/82/EY tai asetuksen (EY) N:o 726/2004 mukaisesti. On hyvä huomata, että uusimishakemuksen validointipäivän on oltava aiempi kuin 28. tammikuuta 2022 ja että tässä tapauksessa tehdään arviointi.

Kysymys 3:

Tekeekö komissio tai toimivaltainen kansallinen viranomainen arvioinnin ennen kuin myyntilupapäätöstä muutetaan hallinnollisesti siten, että viiden vuoden voimassaoloaikaa koskeva määräaika poistetaan?

Vastaus:

Ei, viiden vuoden voimassaoloajan hallinnollisen poistamisen yhteydessä ei tehdä arviointia, jos uusimista koskevaa hakemusta ei ole jätetty.

Kysymys 4:

Mitä tapahtuu, jos direktiivin 2001/82/EY tai asetuksen (EY) N:o 726/2004 mukaisesti toimitetusta myyntiluvan uusimishakemuksesta ei ole 28. tammikuuta 2022 mennessä tehty päätöstä?

Vastaus:

Eläinlääkeasetuksen 151 artiklan mukaisesti uusimista koskeva hakemus käsitellään tapauksen mukaan joko direktiivin 2001/82/EY tai asetuksen (EY) N:o 726/2004 mukaisesti, ja myyntilupa pysyy voimassa myyntiluvan myöntämispäätöksessä ilmoitetun voimassaolon päättymiseen saakka.

Kysymys 5:

Entä jos eläinlääkkeen myyntilupa on jo voimassa rajoittamattoman ajan?

Vastaus:

Myyntiluvan status pysyy samana, eikä muita toimenpiteitä tarvita.

Ainoastaan keskitetysti myyntiluvan saaneet valmisteet

Kysymys 6:

Entä jos viiden vuoden voimassaolo päättyy ennen kuin uusi päätös, jonka mukaan myyntilupa on voimassa rajoittamattoman ajan, tulee voimaan?

Vastaus:

Jos eläinlääkkeelle on pyydetty myyntiluvan voimassaoloa rajoittamattomaksi ajaksi, myyntilupa pysyy voimassa käytännössä siihen asti, kunnes myyntilupapäätöstä muutetaan, mikä korjaa kyseisen myyntiluvan rajoittamatonta voimassaoloaikaa koskevan oikeudellisen tilanteen.

Kysymys 7:

Entä jos tulossa ei ole menettelyjä, jotka edellyttäisivät eläinlääkettä koskevan päätöksen muuttamista, ennen kuin myyntiluvan voimassaolo päättyy ja asetuksen (EU) 2019/6 soveltaminen alkaa?

Vastaus:

Jos menettelyjä ei ole sopivasti tulossa, komissio tekee päätöksen myyntiluvan muuttamisesta luvan voimassaolon päättymispäivänä tai lähellä sitä. Jos kyseistä päätöstä ei tehdä ennen myyntiluvan voimassaolon päättymistä, myyntilupa pysyy voimassa käytännössä siihen asti, kunnes myyntilupapäätöstä muutetaan, mikä korjaa kyseisen myyntiluvan rajoittamatonta voimassaoloaikaa koskevan oikeudellisen tilanteen.

Kysymys 8:

Mitä myyntiluvalle tapahtuu, jos luvan uusimista ei haeta eikä vastata kirjeeseen, jossa kysytään, halutaanko myyntiluvan olevan voimassa rajoittamattoman ajan?

Vastaus:

Myyntiluvan voimassaolo päättyy nykyisen voimassaoloajan päättymispäivänä.

---

(1)  Euroopan parlamentin ja neuvoston direktiivi 2001/82/EY, annettu 6 päivänä marraskuuta 2001, eläinlääkkeitä koskevista yhteisön säännöistä (EYVL L 311, 28.11.2001, s. 1).

(2)  Euroopan parlamentin ja neuvoston asetus (EU) 2019/6, annettu 11 päivänä joulukuuta 2018, eläinlääkkeistä ja direktiivin 2001/82/EY kumoamisesta (EUVL L 4, 7.1.2019, s. 43).

(3)  Euroopan parlamentin ja neuvoston asetus (EY) N:o 726/2004, annettu 31 päivänä maaliskuuta 2004, ihmisille ja eläimille tarkoitettuja lääkkeitä koskevista unionin lupa- ja valvontamenettelyistä ja Euroopan lääkeviraston perustamisesta (EUVL L 136, 30.4.2004, s. 1).

(4)  Uusimista koskevan hakemuksen validointipäivän on oltava aiempi kuin 28. tammikuuta 2022.

---

| 9.7.2021 | FI | Euroopan unionin virallinen lehti | C 274/17 |
| --- | --- | --- | --- |

9.7.2021

FI

Euroopan unionin virallinen lehti

C 274/17

---

Menettelyn aloittaminen

(Asia M.10078 — Cargotec/Konecranes)

(ETA:n kannalta merkityksellinen teksti)

(2021/C 274/03)

Komissio päätti 2. heinäkuuta 2021 aloittaa menettelyn edellä mainitussa asiassa todettuaan, että ilmoitettu yrityskeskittymä herättää vakavia epäilyjä sen soveltuvuudesta sisämarkkinoille. Menettelyn aloittaminen käynnistää niin sanotun toisen vaiheen tutkimuksen, joka koskee ilmoitettua yrityskeskittymää, eikä vaikuta asiassa annettavaan lopulliseen päätökseen. Menettelyn aloittamista koskeva päätös on annettu komission asetuksen (EY) N:o 139/2004 (1) 6 artiklan 1 kohdan c alakohdan nojalla.

Komissio pyytää kolmansia osapuolia esittämään ehdotettua yrityskeskittymää koskevat huomautuksensa.

Huomautusten on oltava komissiolla 15 päivän kuluessa tämän ilmoituksen julkaisemisesta. Huomautukset voidaan lähettää komissiolle faksilla (+32 22964301), sähköpostitse osoitteeseen COMP-MERGER-REGISTRY@ec.europa.eu tai postitse viitteellä M.10078 — Cargotec/Konecranes seuraavaan osoitteeseen:

| Euroopan komissio |
| --- |
| Kilpailun PO (DG COMP) |
| Merger Registry |
| 1049 Bruxelles/Brussel |
| BELGIQUE/BELGIË |

Euroopan komissio

Kilpailun PO (DG COMP)

Merger Registry

1049 Bruxelles/Brussel

BELGIQUE/BELGIË

---

(1)  EUVL L 24, 29.1.2004, s. 1 (”sulautuma-asetus”).

---

IV Tiedotteet

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET

Euroopan komissio

| 9.7.2021 | FI | Euroopan unionin virallinen lehti | C 274/18 |
| --- | --- | --- | --- |

9.7.2021

FI

Euroopan unionin virallinen lehti

C 274/18

---

Euron kurssi (1)

8. heinäkuuta 2021

(2021/C 274/04)

1 euro =

| | Rahayksikkö | Kurssi |
| --- | --- | --- |
| USD | Yhdysvaltain dollaria | 1,1838 |
| JPY | Japanin jeniä | 129,91 |
| DKK | Tanskan kruunua | 7,4366 |
| GBP | Englannin puntaa | 0,86133 |
| SEK | Ruotsin kruunua | 10,1908 |
| CHF | Sveitsin frangia | 1,0851 |
| ISK | Islannin kruunua | 146,30 |
| NOK | Norjan kruunua | 10,4138 |
| BGN | Bulgarian leviä | 1,9558 |
| CZK | Tšekin korunaa | 25,894 |
| HUF | Unkarin forinttia | 358,57 |
| PLN | Puolan zlotya | 4,5504 |
| RON | Romanian leuta | 4,9272 |
| TRY | Turkin liiraa | 10,2904 |
| AUD | Australian dollaria | 1,5957 |
| CAD | Kanadan dollaria | 1,4893 |
| HKD | Hongkongin dollaria | 9,1967 |
| NZD | Uuden-Seelannin dollaria | 1,7048 |
| SGD | Singaporen dollaria | 1,6020 |
| KRW | Etelä-Korean wonia | 1 361,34 |
| ZAR | Etelä-Afrikan randia | 17,0554 |
| CNY | Kiinan juan renminbiä | 7,6832 |
| HRK | Kroatian kunaa | 7,4913 |
| IDR | Indonesian rupiaa | 17 280,56 |
| MYR | Malesian ringgitiä | 4,9501 |
| PHP | Filippiinien pesoa | 59,347 |
| RUB | Venäjän ruplaa | 89,0266 |
| THB | Thaimaan bahtia | 38,497 |
| BRL | Brasilian realia | 6,2463 |
| MXN | Meksikon pesoa | 23,7922 |
| INR | Intian rupiaa | 88,6073 |

Rahayksikkö

Kurssi

USD

Yhdysvaltain dollaria

1,1838

JPY

Japanin jeniä

129,91

DKK

Tanskan kruunua

7,4366

GBP

Englannin puntaa

0,86133

SEK

Ruotsin kruunua

10,1908

CHF

Sveitsin frangia

1,0851

ISK

Islannin kruunua

146,30

NOK

Norjan kruunua

10,4138

BGN

Bulgarian leviä

1,9558

CZK

Tšekin korunaa

25,894

HUF

Unkarin forinttia

358,57

PLN

Puolan zlotya

4,5504

RON

Romanian leuta

4,9272

TRY

Turkin liiraa

10,2904

AUD

Australian dollaria

1,5957

CAD

Kanadan dollaria

1,4893

HKD

Hongkongin dollaria

9,1967

NZD

Uuden-Seelannin dollaria

1,7048

SGD

Singaporen dollaria

1,6020

KRW

Etelä-Korean wonia

1 361,34

ZAR

Etelä-Afrikan randia

17,0554

CNY

Kiinan juan renminbiä

7,6832

HRK

Kroatian kunaa

7,4913

IDR

Indonesian rupiaa

17 280,56

MYR

Malesian ringgitiä

4,9501

PHP

Filippiinien pesoa

59,347

RUB

Venäjän ruplaa

89,0266

THB

Thaimaan bahtia

38,497

BRL

Brasilian realia

6,2463

MXN

Meksikon pesoa

23,7922

INR

Intian rupiaa

88,6073

---

(1)  Lähde: Euroopan keskuspankin ilmoittama viitekurssi.

---

V Ilmoitukset

KILPAILUPOLITIIKAN TOTEUTTAMISEEN LIITTYVÄT MENETTELYT

Euroopan komissio

| 9.7.2021 | FI | Euroopan unionin virallinen lehti | C 274/19 |
| --- | --- | --- | --- |

9.7.2021

FI

Euroopan unionin virallinen lehti

C 274/19

---

Ennakkoilmoitus yrityskeskittymästä

(Asia: M.10345 — Equistone Partners Europe/CVG)

Yksinkertaistettuun menettelyyn mahdollisesti soveltuva asia

(ETA:n kannalta merkityksellinen teksti)

(2021/C 274/05)

1.

Ilmoitus koskee seuraavia yrityksiä:

| — | Equistone Partners Europe SAS (Equistone Partners Europe, Ranska) |
| --- | --- |

—

Equistone Partners Europe SAS (Equistone Partners Europe, Ranska)

| — | CVG SAS (CVG, Ranska) tytäryhtiöineen. |
| --- | --- |

—

CVG SAS (CVG, Ranska) tytäryhtiöineen.

Equistone Partners Europe hankkii sulautuma-asetuksen 3 artiklan 1 kohdan b alakohdassa tarkoitetun yksinomaisen määräysvallan yrityksessä CVG ja sen tytäryhtiöissä.

Keskittymä toteutetaan ostamalla osakkeita.

2.

| — | Equistone Partners Europe: pääomasijoitusrahastojen hallinnointi |
| --- | --- |

—

Equistone Partners Europe: pääomasijoitusrahastojen hallinnointi

| — | CVG: lapsille tarkoitettujen Vertbaudet-merkkisten tuotteiden (valmisvaatteiden, jalkineiden, sisustustavaroiden, lastenhoitotarvikkeiden ja lelujen) myynti. |
| --- | --- |

—

CVG: lapsille tarkoitettujen Vertbaudet-merkkisten tuotteiden (valmisvaatteiden, jalkineiden, sisustustavaroiden, lastenhoitotarvikkeiden ja lelujen) myynti.

3.

Asia soveltuu mahdollisesti käsiteltäväksi menettelyssä, joka on esitetty komission tiedonannossa yksinkertaistetusta menettelystä tiettyjen keskittymien käsittelemiseksi neuvoston asetuksen (EY) N:o 139/2004 nojalla (2).

4.

Huomautusten on oltava komissiolla 10 päivän kuluessa tämän ilmoituksen julkaisupäivästä. Huomautuksissa on aina käytettävä seuraavaa viitettä:

M.10345 — Equistone Partners Europe/CVG

Huomautukset voidaan lähettää komissiolle sähköpostitse, faksilla tai postitse. Yhteystiedot:

Sähköposti: COMP-MERGER-REGISTRY@ec.europa.eu

F. +32 22964301

Postiosoite:

| European Commission |
| --- |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  EUVL L 24, 29.1.2004, s. 1 (”sulautuma-asetus”).

1

(2)  EUVL C 366, 14.12.2013, s. 5.

2

---